Udruženi brže u Internacionalu\nMesto u Socijalističkoj internacionali znači i međunarodnu potvrdu da stranka pripada porodici levih demokratskih partija\nBEOGRAD - Dvadeset prvi vek je vek levice, ali osim što je to izjavila, ovo nema nikakve veze s dr Mirom Marković, predsednicom JUL-a i levica je vaš problem - ovim rečima pozdravio je Ivan Marović, predstavnik Otpora nedavno "rođenje" SDP-a.\nOcenjena kao snaga koja će predstavljati sidro za sve stranke levog centra, ujedinjenje SDU i SD podržali su i mnogobrojni gosti iz inostranstva, predstavnici srodnih partija, a i Luis Ajala, generalni sekretar Socijalističke internacionale.\nDelegati Kongresa jednoglasno su usvojili odluku o upućivanju zahteva SDP-a za prijem u članstvo Socijalističke internacionale, a čelnici nove stranke na političkoj sceni Srbije to očekuju već na jesen, na idućem Kongresu Socijalističke internacionale.\n- Imamo realne i velike šanse da postanemo deo velike socijaldemokratske porodice, s obzirom na podršku brojnih predstavnika nama srodnih partija na samom kongresu, koji su inače već članice SI i njenog generalnog sekretara Luisa Ajale - kaže Slobodan Orlić, kopredsednik SDP-a.\nSocijalistička internacionala je međunarodna organizacija koja okuplja socijalističke, socijaldemokratske i radničke (laburističke) partije sa svih kontinenata. Osnovana je 1951. godine i trenutno ima 141 partiju članicu. Njena osnovna opredeljenja su demokratska socijalna pravda, solidarnost, ljudska prava i sloboda svakog pojedinca na planeti. Predsednik SI je Antonio Guteras iz Socijalističke partije Portugala, a među potpredsednicima su i premijeri Nemačke i Velike Britanije, Gerhard Šreder i Toni Bler.\nObe stranke, po Orlićevim rečima, i ranije su upućivale isti zahtev, ali je odlaganje prijema obrazlagano potrebom da se snage levice udruže i ukrupne.\n- Ovaj uslov je ispunjen, a veliki značaj ima i to što je SDO, ranije omladinska organizacija SDU a sada SDP-a, već punopravna članica podmlatka Internacionale, kao i naša dosadašnja saradnja s ovom organizacijom - dodaje Orlić.\nDrugi cilj SDP-a jeste i članstvo u Partiji evropskih socijalista, koja okuplja 20 partija iz 15 zemalja EU, Kipra i Norveške, koja je druga po snazi u Evropskom parlamentu, a zanimljivo je da su premijeri, nešto manje od dve trećine zemalja EU, upravo funkcioneri ovih partija (Toni Bler, Gerhard Šreder…).\nSDP se nada da će uskoro dobiti status posmatrača, a potom i pridruženog člana, jer punopravno članstvo nije moguće dok Srbija ne uđe u EU. Ali, kako ističu u SDP-u, učlanjenje u SI biće od velikog značaja.\n- Osim podrške, pomoći, solidarnosti i saradnje na pitanjima društva i politike, mesto u SI za SDP predstavljaće međunarodnu legitimaciju pripadništva porodici levih demokratskih partija, a od nesumnjivog značaja biće i politička doslednost i ugled ljudi koji je čine - poručuju u SDP-u.\nOvom cilju, međutim, manje ili više javno streme i neke druge stranke u Srbiji. Članstvo su do sada zatražili GSS i LSV, a zvanično nije potvrđena informacija da je i DS, stranka premijera Zorana Đinđića, od promene vlasti zainteresovana za SI, pa čak da je uputila i zahtev za prijem.\nPoznato je, međutim, da je na sednici GO DS, pre nekoliko meseci, Đinđić izložio potrebu za novim programom ka socijaldemokratskoj opciji, a takođe da je prošlog maja učestvovao na dvodnevnom Kongresu Socijaldemokratskih partija Evrope i jesenas i na skupu SI za centralnu i istočnu Evropu… Saradnju sa SI želele su i partije bivšeg režima SPS i JUL, a iz Crne Gore SDP Žarka Rakčevića ima status konsultativnog člana.\nStranke socijaldemokratske orijentacije u Srbiji listom su pozdravile osnivanje SDP-a i podržavaju ideju o udruženju svih snaga ove opcije u socijaldemokratski blok, ali za sada nijedna ne pominje konkretnije korake.\nImajući u vidu da većinu zemalja članica EU uspešno vode funkcioneri levo orijentisanih partija, Srbija je bar po težnjama, zasad, na dobrom putu.


Dačić predložio hapšenje Nenada Čanka, odgovorio Čedomir Jovanović - „Izgleda da Miloševićevom potrčku…“ - Kako Narod Kaže\nautor KnK 06.09.2021, 07:42 1.4k Pregleda\nPredsednik Skupštine Srbije Ivica Dačić predložio je hapšenje Nenada Čanka. Ubrzo je stigao odgovor, ali ne od Čanka već od lidera LDP-a Čedomira Jovanovića\nPredsednik Skupštine Srbije Ivica Dačić rekao je na televiziji “Pink” da bi on predložio hapšenje Nenada Čanka, predsednika LSV, koji je otišao u Crnu Goru da podstiče nemire.\nPrema njegovim rečima, predsednik Crne Gore Milo Đukanović sada koristi metodama koje je krtikovao kada je dolazio na vlast.\nUbrzo je stigao odgovor, ali ne od Čanka već od lidera LDP-a Čedomira Jovanovića. Jovanović je izjavio da predsednik Socijalističke partije Srbije Ivica Dačić „nema ni moralno, a ni političko pravo da poziva na hapšenje i proterivanje“ predsednika Lige socijaldemokrata Vojvodine Nenada Čanka.\n„Podsetio bih predsednika Skupštine Srbije Ivicu Dačića da njegov predlog da se uhapsi Nenad Čanak i da mu se zabrani ulazak u Crnu Goru, nije u njegovoj nadležnosti. Crna Gora je samostalna država i oni sami odlučuju kome da uskrate gostoprimstvo, a i koga da liše slobode zbog delovanja unutar njihovih granica“, rekao je Jovanović agenciji Beta.\nDodao je da se Dačić takvom izjavom svrstava na stranu onih koji se na grub način mešaju u unutrašnja pitanja samostalne Crne Gore.\n„Potpuna je besmislica i Dačićeva izjava da se Nenad Čanak odlaskom u Crnu Goru ‘profiliše pred izbore’. Čanak i malobrojni političari u Srbiji koji se zalažu za građansku Srbiju uvek su stajali rame uz rame sa istomišljenicima u našem regionu, i nikada nisu ni pomislili da menjaju svoje političke stavove, od početka svog političkog delovanja do danas“, kazao je Jovanović.\nDodao je da se to „sigurno ne može reći za partiju koju vodi Dačić, „a koja je Srbiju uvukla u ratove sa skoro svim bivšim jugoslovenskim republikama, koja je ušla u sukobe sa NATO i tako izgubila i Kosovo, i zbog koje jedva da ima Srba tamo gde su navodno Srbe branili“.\n„Istina je da su Srbija i Crna Gora uspele bez rata da se rastanu, ali izgleda da Miloševićevom potrčku iz najsramnijeg vremena srpske istorije to nije po volji, pa danas želi da deli savete i pravdu susedima u ovom osetljivom trenutku. Crna Gora će sama naći put do bolje budućnosti, duboko verujem u njenu multietničku, građansku i evropsku perspektivu. I odavno je sposobna da sama odlučuje o svemu“, poručio je Jovanović.\nPrethodni članak Sve se može kad se hoće: Dogovor kuću gradi, vreme je za rekonstrukciju Vlade i definitivan obračun sa DPS mafijom!\nSledeći članak Šaranović: Ko je nagovarao Joanikija da odustane i bio protiv intervencije policije


Naredne sedmice prioritet vakcinacija trecom dozom Sputnjik\nTanjug 14. novembra 2021. 10:51\nBANJALUKA – U Institutu za javno zdravstvo Republike Srpske u Banjaluci i naredne sedmice biće omogućena vakcinacija trećom dozom vakcine protiv kovida 19 prioritetnih kategorija građana, a prioritet je imunizacija Sputnjikom.\nU prioritetne grupe spadaju stariji od 65 godina, mlađi od 65 godina koji boluju od različitih hroničnih bolesti, zaposleni u domovima za stara lica, kao i zdravstveni i prosvetni radnici.\n„Od prošle sedmice smo pozivali stanovništvo, sve one koji su vakcinisani Sputnjikom sa dve doze a prošlo je najmanje pet meseci od druge doze pa mogu da prime takozvanu buster dozu koja će pomoći da se taj imunitet koji vremenom slabi ponovo vrati na nivo koji je zaštitan i koji će sačuvati od oboljevanja od kovida – rekla je Srni epidemiolog u Institutu za javno zdravstvo Republike Srpske Jela Aćimović, prenosi RTRS.\nOna je navela da se svima koji žele buster dozu preporučuje da to urade pre kraja novembra, jer će do tada Institut imati na raspolaganju ove vakcine u dovoljnim količinama.\n„U Institut mogu doći u 16, 17. i 19. novembra u periodu od 10.00 do 15.00 časova, Sputnjik nam je prioritet pa ga stavljamo na ovakav raspored“, rekla je Aćimovićeva.\nOna je dodala da, osim onih koji primaju buster dozu, poziv važi i za sve koji žele da prime Sputnjik vakcine, prvu dozu u istim terminima i da znaju da je druga komponenta već na stanju i da će drugu dozu dobiti 21 dan nakon prve doze.


HK: Demonstranti pokušali da provale u Kancelariju za vezu - Kineski Radio Internacional\nHK: Demonstranti pokušali da provale u Kancelariju za vezu\n2019-07-22 10:25:26 | CRI\nKineska vlada osudila je ponašanje grupe demonstranata, koji su blokirali Kancelariju za vezu centralne vlade Hongkonga, kazao je sinoć glasnogovornik Kancelarije Državnog saveta Kine za pitanja Hongkonga i Makaoa.\nOn je kazao da su neki radikalni demonstranti okružili Kancelariju za vezu u nedelju uveče, bacali crne kuglice sa bojom na nacionalni grb na kapiji, pisali uvredljive reči na spoljnjem zidu i pokušali da provale u zgradu.\n„Takvo ponašanje očigledno osporava autoritet centralne vlade i suštinu principa "jedne zemlje, dva sistema" “, rekao je glasnogovornik.\nVladini portparol dodao je da je neophodno da policija u Hongkongu preduzme hitne mere.\n„Mi čvrsto podržavamo Vladu Hongkonga u preduzimanju svih potrebnih mera u skladu sa zakonom kako bi se osigurala sigurnost centralnih vladinih organa sa sedištem u regionu, očuvala vladavina prava i kaznili kriminalci“, zaključio je.


Trčanje poboljšava pamćenje i štiti mozak od posledica stresa - Vijesti.me\ntrčanje (Foto: Shutterstock)\nVijesti online 22. februar 2018, 10:21 ažurirano 1. februar 2019, 01:34\n"Ohrabrujuće je znati da možemo da pobijedimo negativne uticaje stresa na naš mozak time što ćemo samo izaći napolje i trčati", rekao je Džef Evards, vodeći naučnik studije sprovedene na Univerzitetu Brigam Jang.\nStvaranje memorije u hipokampusu je najbolje kada se veze između neurona koje su zovu sinapse jačaju tokom vremena. Hronični ili "odloženi" stres slabi sinapse i negativno utiče na naše pamćenje.\n"Idealna situacija da unaprijedimo sposobnosti učenja i pamćenja jeste da nemamo stres i vježbamo. Ne možemo da kontrolišemo nivo stresa u našim životima, ali možemo nivo vježbanja", kazao je Edvards.\nIstraživanje je sprovedeno na miševima koji su podeljeni u četiri grupe: mirovanje bez stresa, vježbanje bez stresa, vježbanje sa stresom i mirovanje sa stresom. Miševi su bili izloženi stresnim situacijama kao što je plivanje u hladnoj vodi ili hodanje na kosoj platformi, ali su stavljani i na točak da trče. Potom je analizirano kako su te situacije uticale na njihov mozak.


Nova Tehnika - Ovlasceni Indesit Servis ves masina, frizidera, zamrzivaca, sporeta...\nVeoma smo ponosni na saradnju sa vodećom Italijanskom kompanijom za proizvodnju aparata za domaćinstvo Indesit Company Spa, čiji smo centralni servis na teritoriji Srbije kao i jedini ovlašćeni servis u Beogradu.\nUgovor o ekskluzivnom pravu na uvoz i distribuciju rezervnih delova za Indesit, Ariston, Hotpoint-Ariston i Scholtes za teritoriju Srbije potpisan je u Januaru 2011. godine i od tog trenutka mi smo preuzeli brigu o održavanju i servisiranju veš mašina, mašina za sušenje veša, mašina za pranje posudja, šporeta, ugradnih rerni, ugradnih ploča, frižidera, zamrzivača, i aspiratora.\nVećina zaposlenih u Novoj Tehnici je upravo kroz aparate kompanije Indesit po prvi put došla u kontakt sa aparatima bele tehnike i naučila svoj posao, što nam daje veliku prednost u odnosu na druge servise.\nZa uspeh u saradnji sa Indesit kompanijom su zaslužni i naši saradnici, podservisi, koji u sklopu servisne mreže Nove Tehnike, vrše popravke aparata Indesit kompanije u svojim mestima.\nPoseban podstrek za dalji rad, a i kao potvrda uspešne saradnje sa Indesit kompanijom, stoji to što je naš servis DOO NOVA TEHNIKA sa sedištem u Budvi, Prva Proleterska S/49, od 1. Juna 2012. Centralni servis za Crnu Goru za aparate iz asortimana Indesit kompanije.\nUkoliko vam je potrebna popravka Vašeg aparata bele tehnike, stojimo Vam na raspolaganju.\nOvlašćeni servis za Indesit, Hotpoint Ariston i Scholtes


Nakon što je cijela porodica POGINULA U SAOBRAĆAJNOJ NESREĆI u njihovoj kući su pronašli OPROŠTAJNO PISMO.. Ipak nije bila samo NESREĆA.. – Citaonica\nPoznati profesor matematike Almir Brkić je nedavno izgubio žiovt u teškoj saobraćajnoj nesreći zajendo sa svojom suprugom Lamijom Selimović i njihovoj kćerkici koaj je imala samo 6 godina.\nOva teška nesreća se desila prije par dana na relaciji Vlakovo -Lepenica u tunelu Igman.\nU autu je bio i njihov sin koji je preživio ali i on je dobio teške povrede i terbat će mu vremena da se oporavi i da ovo prebrodi i izvuče se iz ovoga.\nNaime s obzirom da se nesreća desila na području Kiseljaka pripadnici Ministarstva unutrašnjih poslova su odmah izašli an terena kako bi uvidjeli šta i kako se zapravo desilo te kako bi saznalii na koji način je došlo do nesreće.\nNaime njihovo auto Ford se prevrnulo jer su prebrzo vozili i njih troje je smrtno stradalo dok je jedno dijete uspjelo da preživi ali i ono ima teške ozljede.\nDječak koji je zadobio povrede u ovoj nesreći je sada izvan životne opasnosti i ma nekoliko lomova ali vremenom će sve to prevazići i preboliti.\nNjihov auto je udarilo u zid tunela te se odbilo sa unutrašnje strane tunela, nakon čega je došlo do prevrtanja .\nOno što je posebno bilo interesantno jeste činejica da nije bilo tragova kočenja što bi značilo da ovaj muškarac nije ni pokušao da zasutavi svoje autu da ne udari u tunel.\nU njihovom stanu je pronađeno i oproštajno pismo a u njihovom stanuu je učer plin curio tako da je odmah dopšla ekipa da intervenišre ui popravi to a vrata njihovig stana su bila otklkjučana.0\nMilojko Božić je već nekoliko dana pod velikim stresom zbog svoje drage Milijane koja ga iz dana u dan sve više brine jer radi zasiat jako loše stvari i stvari kojima će ga posebno naljutiti. Ona je počela da se petlja sa Aleksandrom Požgajem i on je to odmah primijetio i shvatio o čemu se […]


M. K. 17. juna 2018. 07:10\nMinistar spoljnih poslova Srbije Ivica Dačić izjavio je da postoji pritisak da se reši pitanje dogovora Beograda i Prištine. On je rekao i da „ako neko izađe i kaže da to mora da se reši u narednih šest meseci do godinu dana, oni misle na to da mi treba da priznamo Kosovo“. Dačić je dodao da Srbija želi pregovore, ali da druga strana uvek ima momenat kada im nešto ne odgovara.\nŠef srpske diplomatije je izjavio i da postoji nezadovoljstvo članica EU Federikom Mogerini, kao i da se sve više govori da nema vremena i da mora neko novi da se pojavi u pregovorima — specijalni predstavnik.\nŠta bi značilo uvođenje specijalnog predstavnika u dijalog Beograda i Prištine, nekog novog Ahtisarija?\nPrema rečima našeg sagovornika, politikologa sa Kosova i Metohije Aleksandara Stojanovića, ova opcija, ako se gleda po dosadašnjem iskustvu, Srbiji ne bi olakšala ništa, niti donela nešto novo.\n„Ono što nas je iskustvo naučilo jeste da su ljudi koji su dosad bili specijalni pregovarači nametali Srbiji rešenja koja nisu bila pravedna. A da ne govorimo o pritiscima na Srbiju sa svih strana. Stvari su se sada malo izmenile, i ako dođe do nove međunarodne konferencije i do novih pregovora i Rusija mora da se uključi. Ako Evropa želi da nađe trajno rešenje, ono mora da bude pravedno za obe strane, i ako se rešava albansko nacionalno pitanje, onda će morati da se reši i srpsko“, kaže naš sagovornik.\nOn veruje da Srbija u svetu stoji tako da nije u nuždi da po svaku cenu potpiše bilo šta, posebno ako u to nije uključena i Rusija. Takođe je svestan i da ukoliko se, kako kaže, velike sile dogovore da se u pregovore uključi neki specijalni predstavnik, mi to nećemo moći da izbegnemo.\n„Očigledno je da se i Albancima i Evropi i ostalima žuri da dođu do kakvog-takvog rešenja da bi se ta priča zatvorila. Za razliku od njih, nama je bitno da se odnosi između Srba i Albanaca suštinski rešavaju tako da donesu bolji život i pomirenje na terenu“, ističe on.\nStojanović takođe iznosi i tezu da novi format pregovora neki mogu da vide i kao novu šansu.\n„Deo krugova, posebno u Beogradu koji smatraju da je neka vrsta podele trajno rešenje, u nekom smislu sigurno da očekuju da se može ponovo otvoriti pitanje statusa Kosova i da se uđe u neko redefinisanje odnosa. Ako se uđe u tu vrstu razgovora i formira se nova ekipa ljudi, nije nemoguće da se pitanje statusa Kosova nađe na pregovaračkom stolu“, navodi naš sagovornik.\nOn podseća da su svi dosadašnji pregovarači u kosovskoj krizi bili ljudi koji su ciljano birani jer su imali iza sebe celu mašineriju koja je radila za njih. Stojanović smatra da nijedan od njih nije izabran slučajno već su birani jer su poznati po tome da rešenje mogu da donesu preko kolena.\nSlično je rekao i ministar Dačić — da je „Srbiji dosta specijalnih predstavnika, da smo ih imali raznih, kao i da su mnogi dobili Nobelove nagrade za mir, a nama nije bolje“. „Nikakav dogovor nije postignut“, poručio je ministar, podsetivši da su za dvadeset godina prošli mnogi specijalni, od Marija Ahtisarija, Ričarda Holbruka, Medlin Olbrajt i drugih.\nAhtisaridijalog Beogada i Prištinepregovori\nRusija spremna da se uključi u dijalog Beograda i Prištine\nAmerika pokreće veliku ofanzivu za Kosovo — poseta Putina u…


WBC - Francuska će 2040. godine obustaviti prodaju vozila na benzin i dizel\nFrancuska planira da prodaju automobila na dizel i benzin obustavi do 2040. godine u okviru ambicioznog "Klimatskog plana" s ciljem da smanji emisiju gasova sa efektom staklene bašte, izjavio je danas ministar ekologije Nikola Ilo.\n"Obustavljanje prodaje automobila na benzin i dizel planirano je do 2040. godiine", rekao je Ilo i dodao da takve planove imaju i druge evropske zemlje, medju kojima Norveška i Holandija.\n"Klimatski plan", predstavljen danas, obećao je novi predsednik Francuske Emanuel Makron u junu, kao ofanzivan odgovor na odluku SAD da se povuku iz Medjunarodnog sporazuma o klimatskim promenama.\nIlo je rekao da Francuska do 2050. godine želi da postane "neutralna" po emisiji ugljeničnih gasova, što je do sada najambiciozniji plan u oblasti zaštite životne sredine.\nFrancuska je vodeći proizvodjač električnih vozila koja se prodaju u Evropi, a posebno se dobro prodaje "Renoov" model "Zoe".\nŠvedski proizvođač "Volvo" objavio je u sredu da će 2019. uvesti nekoliko električnih ili hibridnih modela, najavljujući "istorijski kraj" za vozila samo s motorom sa unutrašnjim sagorevanjem.\nIpak, tržište za "čiste automobile" električne ili s hibridnim pogonom, i dalje je veoma malo u Zapadnoj Evropi, gde je preko 95 odsto novih registrovanih vozila 2016. godine bilo na dizel (49,5 odsto) ili benzin (45,8 odsto), po podacima Udruženja evropskih proizvođača automobila (ACEA).\nU Evropi, samo još Holandija i Norveška pokazuju ambicije slične onima koje je danas najavila Francuska.\nNorveška želi da 2025. godine obustavi prodaju novih automobila opremljenih samo motorom sa unutrašnjim sagorevanjem, što bi bilo 15 godina pre Francuske.\nProšlog meseca, po prvi put, električna vozila su u Norveškoj preuzela najveći tržišni udeo (27,7 odsto novoregistrovanih), ispred dizel vozila (24,2 odsto) i vozila s benzinskim motorima (23,1 odsto), po informacijama Saveta za drumski saobraćaj (OFV).\nAutomobili koji su 100 odsto električni, "na putu su da osvoje masovno tržište", rekla je Kristina Bu, iz Norveške asocijacije za električna vozila.\nOstale evropske zemlje, poput Poljske, traže da se poveća broj automobila "nulte emisije": u toj zemlji u kojoj je dizel i dalje veoma popularan, Vlada je nedavno donela plan koji predvidja da 2025. godine u saobraćaju bude milion električnih automobila.\nEkološke NVO pozdravile su danas ambiciozne ciljeve "Klimatskog plana" Francuske koji je predstavio ministar Ilo, ali su izrazile žallenje zbog izostanka mera već sada.\nZa sada, Vlada je samo najavila "bonus" nepoznate visine kao pomoć domaćinstvima s niskim primanjima da dizel automobil stariji od 1997. ili benzinski, stariji od 2001. godine, zamene za "čist" novi ili polovni.\nTopi se Mount Everest!\nAlpinisti i stručnjaci za klimatske promene upozoravaju - led s južne strane Mount Everesta se ubrzano topi! Ovo up...


Andrija Mandić najavio nove proteste DF-a i pozvao ostatak opozicije da se priključi\nBy Newsroom / Објављено на: October 24, 2019\nPredsednik Nove srpske demokratije i jedan od lidera Demokratskog fronta Andrija Mandić danas je u Skupštini pozvao ostatak opozicije i građane da organizuju velike proteste. Za to je, kako je kazao, potrebno mnogo odlučnosti i hrabrosti, a veruje da će protestima uspjeti da obore režim.\nMandić je rekao da DF planira da zajedno sa drugima iz opozicije organizuje velike proteste.\n„Demokratski front planira da zajedno sa drugima iz opozicije organizuje velike proteste jer slobodu nikad niko nije dobio tek tako. Mi imamo veliki kredit, jer svaki protest koji je režim ugušio nije izgubljen i uvek se mogu obnoviti“, rekao je Mandić.\nOn se osvrnuo i na građanske proteste koji su organizovani prethodnih meseci u Podgorici.\n„Oni protesti, koje je sam organizator ugasio pod različitim izgovorima, to je jedan nepovratan proces i to se teško može obnoviti. Mi smo one večeri imali predloge da podržimo neke iz opozicije, imali smo predloge da podržimo one koji su se kasnije pokazali kao trule daske kada smo već bili oborili režim na koljena, ali na žalost za njih, mi smo odustali od toga i odlučili da ostanemo sa svojim narodom do kraja. Pozvaćemo sve iz opozicije, ali ćemo pričati sa našim pristalicama da se dogovorimo kako da izađemo na proteste i da im obećamo da ih nećemo ugušiti i da ćemo se boriti do kraja,“ rekao je Mandić.\nOn poziva sve iz opozicije da zajedno obiđu Crnu Goru i razgovaraju sa svojim pristalicama da se dogovore kako da izađu na proteste i da im obećaju da proteste neće ugušiti već da će se, kako je kazao, boriti do kraja.


OOUCG:Nedogovornost lokalne uprave vodi gašenju privrede – Pljevaljske novine\nPočetna / Vijesti / Politika / OOUCG:Nedogovornost lokalne uprave vodi gašenju privrede\nPljevaljske Novine maj 17, 2022\tPolitika Ostavite komentar 681 Pregledi\nOpštinski odbor Ujedinjene Crne Gore na jučerašnjoj sjednici konstatovao je da se stanovnici opštine Pljevlja i radnici lokalnih preduzeća suočavaju sa nizom problema zbog lošeg rada upravnih odbora, nadležnih sekretarijata, te da lokalna vlast, izuzev konkursa za male grantove podrške malim i srednjim preduzećima i podsticanja programa obuke na radnom mjestu, nije stvorila povoljan poslovni ambijent za napredak lokalne privrede.\nOpština bogata sirovinom i prostranstvom tu prednost do sada nije iskoristila za razvoj, niti je poreskim olakšicama privukla kredibilne investitore koje bi prepoznali svoj interes za ulaganje u Pljevlja a kamoli omogućila uspješnije poslovanja lokalnim malim i srednjim preduzećima. Ne samo da nije bilo investicija nego je zbog lošeg rukovođenja izgubljeno jedno opštinsko preduzeće a pod znakom pitanja je i poslovanje preduzeća Lokalni putevi. Zabrinjavajuća je činjenica da lokalna vlast nije vršila poslove nadzora poslovanja nad opštinskim preduzećima zbog čega se desilo da je, i pored brojnih organa lokalne uprave, službi i upravnog odbora, Preduzeće za lokalne puteve dovedeno u poziciju da duguje oko 600.000 evra za neplaćeni PDV. Opštinska javna preduzeća su 2015. godine, po Zakonu o privrednim društvima, preregistrovana u društva sa ograničenom odgovornošću od javnog interesa, kako bi se u budućnosti razbio monopol u radu i omogućila privatizacija istih. Od tada su bila u obavezi da obračunavaju PDV na izvršene usluge od javnog interesa, što preduzeće čiji je osnivač Opština Pljevlja u prethodnom periodu nije radilo zbog čega je njegovo poslovanje dovedeno u pitanje poreskim dugovanjem peko pola miliona evra. Neupitna je važnost poslovanja Loklanih puteva koje održava preko 400 km lokalnih puteva. Razlog za teško stanje u većini lokalnih preduzeća, osim prekomjernog političkog zapošljavanja, djelimično je u činjenici da je ranija državna politika dozvolila javašluk u javnim finansijama omogućavajući isplatu samo neto zarada, bez bruto doprinosa, što je dovelo pred bankot i pljevaljsku Agenciju za stambeno-komunlane poslove, koja je ove godine mogla, da je opstala, uposliti veći broj radnika jer se u opštini realizuju poslovi energetske efikasnosti vrijedni 800.000 evra.\nNedopustiva su enormna prekoračenja ugovorenih radova ne rekonstrukciji i izgradnji tri putna pravca u opštini Pljevlja, vrijednih preko 32 miliona evra, zbog kojih su stanovnici imali samo povećane troškove u održavanju svojih automobila. Radovi u iznosu od 8,7 miliona evra, koje izvodi Tehnoput, na izgradnji putnog prvaca Vrulja – Mijakovići, u dužini 8 km, trebali su da budu završeni do 8. juna 2020. godine. Rekonstrukcija regionalnog puta Pljevlja – Metaljka, otpočela u avgustu 2019, prva faza u ukupnoj dužini od 16,998 km, vrijedna 12,09 miliona evra, koju izvodi Crnagoraput nije završena u ugovorenom roku od 18 mjeseci. Preduzeće “Crnagoraput”, od avgusta 2020. izvodi radove vrijedne 8,2 miliona evra na rekonstrukciji 13 kilometara puta Pljevlja – Mihajlovica, a trebalo je da budu završeni za 12 mjeseci. Od 2017. godine govori se o donaciji NR Kina koja je obezbijedila 7 miliona evra za projekat rekonstrukcija mosta na rijeci Tari, u dužini od 366 m i rekonstrukciju i izgradnju prilaznih saobraćajnica u dužini od 500 m ali do realizacije posla nije došlo. Ni obezbjeđeni milioni evra nisu bili dovoljni da izvođači radova završe ugovorene poslove što umjesto da se koristi za skupljanje poena treba da posluži za naplatu penala zbog kašnjenja u izvođenju radova.\nDa postoji odgovornost u radu upravnih odbora ili lokalnih organa, da funkcioniše pravna država lakše bi dolazilo do realizaciije potpisanih ugovora o izvođenju radova a lokalna preduzeća bi stabilno poslovala.\nUjedinjena Crna Gora će se zalagati da se odgovorno i domaćinski upravlja državnom imovinom i da partijska knjižica nikada više ne bude preporuka za bilo čije zaposlenje.\nSaopštenje za javnost OO Ujedinjene Crne Gore\nlokalna preduzeća UJEDINJENA CRNA GORA\t2022-05-17\nKljučne rečilokalna preduzeća UJEDINJENA CRNA GORA\nPrethodna U posjeti Pavlu i Anđelki Tanjević iz Nangi – Ko radi nema čega da se boji ni danas\nSledeća POTPISIVANJEM UGOVORA IZMEĐU EPCG I UPRAVE JAVNIH RADOVA ZAPOČETA REALIZACIJA PROJEKTA TOPLIFIKACIJE PLJEVALJA\nDr Belma Hadžiosmanović: Teška ekološka i zdravstvena situacija grada – jedan od najvažnih problema


DESNI POPULISTI U PADU! Pobjeda lijeve opozicije na parlamentarnim izborima u Danskoj | GlobalCir\nOpozicioni blok u Danskoj koji predvode Socijaldemokrate osvojio je većinu mandata na jučerašnjim parlamentarnim izborima u toj zemlji, pokazuju rezultati na osnovu izlaznih anketa.\nRezultati koje je objavila televizija De-Er ukazuju da su Socijaldemokrate, koje su zauzele čvršći stav prema imigraciji, na dobrom putu da se vrate na vlast poslije četiri godine.\nTa stranka lijevog centra koju predvodi Mete Frederiksen dobila je 25,3 odsto glasova i sa drugim lijevim partijama imaće 90 od 179 mjesta u parlamentu.\nAko se objavljeni rezultati pokažu tačnim, stranke desnog centra imat će 75 mandata, a preostala četiri mesta pripast će poslanicima sa Farskih ostrva i Grenlanda, dvije danske poluautonomne teritorije.\nZa razliku od drugih evropskih zemalja, u Danskoj nije došlo do jačanja krajnje desnih populista. Danska narodna stranka osvojila je 9,8 odsto glasova, dok je na prethodnim izborima 2015. godine imala 21,1 odsto.\nSocijaldemokrate su navodile da žele same da formiraju vladu na čijem čelu bi bila Fredriksen (41) koja bi u tom slučaju postala najmlađa osoba na mjestu premijera u danskoj historiji. Ta stranka je navela da će po pitanju imigracije tražiti podršku od desnih stranaka, a od lijevih za socijalna pitanja.\nMOSKVA ODGOVARA VAŠINGTONU POSLIJE PRESRETANJA AVIONA: Nismo prekršili nikakva pravila, sve je bilo bezbjedno


Tereza Mej upozorava na "neprijateljsku Rusiju" | EurActiv Serbia\nTereza Mej upozorava na "neprijateljsku Rusiju"\nBritanska premijerka Tereza Mej namerava da označi Rusiju "neprijateljskom državom" i da izdvoji 100 miliona funti za borbu protiv ruske propagande. Mešanje Rusije u unutašnje stvari bivših sovjetskih republika i sukobi na tom prostoru neće, medjutim, biti pominjani u završnom dokumentu Samita Istočnog partnerstva koji se 24. novembra održava u Briselu.\n"Moramo da otvorenih očiju pratimo akcije neprijateljskih država kao što je Rusija koje pokušavaju da unište našu zajedničku snagu", reći će Mej na Samitu Istočnog partnerstva, prema saopštenju njene kancelarije.\nU saopštenju se dodaje da će Mej obećati 100 miliona funti (112 miliona evra) za borbu "protv (ruskog) dezinformisanja" u bivšem sovjetskom regionu tokom narednih pet godina, prenosi EU Observer.\nMej će takođe kazati da Velika Britanija možda napušta EU, ali da ne napušta Evropu i da je "bezuslovno posvećena održavanju evropske bezbednosti".\nEvropska unija je formirala posebnu radnu grupu Istočni Stratkom (Stratcom East) čiji je glavni zadatak zaustavljanje ruskih dezinformacija u istočnoj Evropi. U Briselu se vode pregovori o povećanju sredstava za tu grupu, uključujući da ima sopstveni budžet za kupovinu alata za analizu podataka.\nMoskva je ranije upozoravala da će trošenje više novca EU na borbu protiv ruske propagande "narušiti odnose".\nMej će se pridružiti grupi od oko 20 lidera EU, uključujući nemačku kancelarku Angelu Merkel, ali ne i francuskog predsednika Emanuela Makrona, na Samitu Istočnog partnerstva.\nDan uoči samita, 23. novembra, predsednik Ukrajine Petro Porošenko sastao se sa visokim predstavnicima Evropske narodne partije, posle čega je ta politička grupa desnog centra saopštila da "snažno podržava evropske aspiracije svojih partnera", istakavši da evropska perspektiva predstavlja "pokretač reformi".\n"To je snažna poruka... osuda ruske agresije, podrška Ukrajini na putu reformi i evropskim aspiracijama naše zemlje", rekao je Porošenko posle sastanka.\nPorošenko se sastao i s predsednikom Evropskog saveta Donaldom Tuskom kome je zahvalio zbog kritikovanja ruskog ugnjetavanja Tatara na Krimu koji je okupirala Rusija.\nBez "evropske perspektive" u deklaraciji samita\nNa samitu u Briselu se, međutim, ne očekuju razgovori o ukrajinskoj krizi, a u deklaraciji koju će usvojiti lideri neće biti pominjana "evropska perspektiva" Ukrajine, kao ni Gruzije i Moldavije.\n"Učesnici samita uviđaju evropske aspiracije i evropski izbor svojih partnera", piše u nacrtu finalne deklaracije.\nToga će se držati iako će neke zemlje biti vrlo razočarane, posebno one koje su najviše proevropske.\nGlavni tabu ovog sastanka je pitanje Rusije i njen upliv na zemlje Istočnog partnerstva koje Moskva i dalje smatra svojom sferom uticaja, kao i zabrinutost evropskih prestonica o mešanju Rusije u njihove izborne procese.\nKao znak izuzetne obazrivosti zvaničnika EU i njihovih teškoća da se slože oko tema koje ih dele, finalni tekst samita neće pomenuti sukob ukrajinskih vlasti sa proruskim separatistima, koji traje od 2014. godine, navodi agencija Frans pres.\nNeće se pomenuti ni rusko pripajanje Krima koje je EU oštro osudila na poslednjem sastanku ovog formata u Rigi 2015. godine.\nU nacrtu završne deklaracije samo se poziva na "obnavljanje napora za promovisanje mirnog rešenja sukoba u regionu".\nU deklaraciji se ne pominju konkretno brojni secesionistički sukobi u zemljama bivšeg Sovjetskog Saveza, za koje Zapad optužuje Rusiju da deluje iza kulisa - između Jermenije i Azerbejdžana u Nagorno Karabahu, između Gruzije i proruskih separatista koji su proglasili dve nezavisne države ili oko separatističke oblasti Pridnestrovlje u Moldaviji.\n"Samit Istočnog partnerstva nije instrument za rešavanje sukoba, to je forum na kome se razmatra način da razvijemo i produbimo naše partnerstvo", rekao je u pokušaju opravdanja jedan visoki evropski zvaničnik koji nije želeo da mu se navede ime.\nSamit se održava u vreme ruske agresije u Ukrajini, navodi EU Observer.\nMeđunarodni posmatrači OEBS-a primetili su desetine tenkova i oklopnih vozila na istoku Ukrajine. Izvestili su i da je "najmanje 100" teško naoružanih ljudi, bez oznaka na uniformama, prethodnih dana preuzelo kontrolu nad centrom grada Lugansk u pokušaju Moskve, kako izgleda, da uvede red u zoni pod ruskom okupacijom.\nU danima uoči samita u Briselu, dodaje EU Observer, sprovođeni su i ruski medijski napadi. Jedna od ruskih lažnih vesti na koje je ukazao Istočni Stratkom je da je EU zabranila izvoz iz Gruzije i da SAD plaćaju Ukrajini da održava sukob na istoku zemlje kako bi sprečila Kinu da gradi puteve i železnice u toj oblasti kojima bi povezala svoje izvozne rute ka Evropi.\nEvropska narodna partija je u svom saopštenju pozvala Ukrajinu da pojača borbu protiv korupcije ako želi da i dalje dobija finansijsku pomoć EU.\nTakođe, nevladina organizacija Komitet za zaštitu novinara pozvao je Porošenka da privede pravdi odgovorne za ubistvo istraživačkog novinara Pavela Šeremeta.\nPorošenko nije, međutim, jedini gost samita u Briselu koji je na meti kritika EU i međunarodnih organizacija.\nKršenje evropskih vrednosti u Ukrajini je malo u poređenju sa onim što radi predsednik Azerbejdžana Ilham Alijev, koji je uhapsio desetine političkih zatvorenika i čiji režim se optužuje za korupciju.\nBrojne međunarodne nevladine organizacije, uključujući Amnesti internešenel, Hjuman rajts voč i Reporteri bez granica, pozvali su EU da na samitu izvrše pritisak na Alijeva.\nZapadni lideri nisu, međutim, pokazali da će to uraditi. Posle sastanka sa Alijevim dan uoči samita, 23. novembra, generalni sekretar NATO Jens Stoltenberg mu je zahvalio na pomoći u mirovnim misijama na Kosovu i u Azerbejdžanu.


EU se oglasila povodom prištinske platforme - mojKontakt portal\nEvropska unija “ne komentariše stavove pojedinih strana” u dijalogu Beograd-Priština i traži da vlasti u Prištini ukinu carine od 100 odsto na robu iz Srbije.\nUkidanjem takse bi se pregovorima u dijalogu došlo do sveobuhvatnog pravno obavezujućeg rješenja odnosa Srbije i Kosova, izjavila je u Briselu portparolka u Evropskoj komisiji Maja Kocijančič.\nTo je bio njen jedini komentar na traženje novinara da kaže da li EU ne smatra udarcem i prekidom dijaloga zakon i platforu koji je usvojila skupština u Prištini s ključnim stavovima da pregovori moraju dovesti do uzajamnog priznavanja Kosova i Srbije, ukidanja rezolucije 1244 SB UN, kao i da Zajednica srpskih opština ne može imati izvršna ovlašćenja.\n“Kao posrednik Evropska unija ne komentariše stavove pojedinih strana u dijalogu i jedino pregovorima može doći do sporazuma koji je od interesa za građane Kosova, Srbije i regiona”, rekla je Kocijančičeva.\nOna je dodala da “u novembru prošle godine donesena odluka vlade Kosova da uvede carine na robu iz Srbije i Bosne i Hercegovine nije od pomoći za stvaranje nužnih uslova za dijalog i zato ponavljamo zahtjev EU, kao i SAD koje podržavaju dijalog i drugih partnera, da se odmah ukinu te carine”.\nPortparolka visoke predstavnice EU Federike Mogerini je takođe podvukla da sporazum Beograd-Priština mora biti saglasan međunarodnom pravu i dobiti podršku EU i svim država članica Unije.\nPrevious Previous post: Uhapšen osumnjičeni za ubistvo Damira Ostojića\nNext Next post: Fotografisao djecu na banjalučkom igralištu, tvrdi da nije kriv\n21. 05. 2019., 10:53


Podrška za Lokalni front - Ibarski marš: Pešice od Kraljeva do Beograda\nDanas su naše misli okrenute prema Kraljevu. Na put ispraćamo kolege i saborce iz Lokalnog fronta koji su odlučili, da u znak protesta, razdaljinu do Beograda prevale pešice. Ne pristajući na činjenicu da u našoj zemlji političko delovanje može biti razlog za gubitak života i nasilje, iskazujući veliku ličnu hrabrost i upornost, Lokalni front ovim činom danas poziva sva mesta Srbije da se probude i da iz okupiranih, prerastu u POBUNJENE GRADOVE.\nUpravo su pod tom parolom građani juče protestovali i u Nišu, ona se prethodne nedelje viorila i u koloni u Beogradu, a oseća se i u mnogim gradovima Srbije. Od Požege i Kuršumlije, preko Pančeva i Kragujevca, Vrbasa, Kule, Bečeja ili Novog Sada, do Valjeva, Zrenjanina, Mladenovca i Vlasotinca, ljudi vide da je institucionalni okvir države devastiran i uzurpiran, a da je građanima ostala ulica i protest, samoorganizacija i solidarnost.\nSvi naši gradovi okovani su bahatošću i beskrupuloznošću kriminalnih vlasti koji imaju samo jedan cilj. Lično bogaćenje ekipe bliske vlasti, na muci građana i na uštrb javnog dobra, po svaku cenu. A cenu koju su Oliver Ivanović i njegova porodica platili zbog suprotstavljanja ovoj mašineriji, nadamo se da niko više neće morati da plati.\nLokalnom frontu želimo srećan put, a građane pozivamo da nam se pridruže u Beogradu 16. januara, kada ćemo na nekoliko punktova dočekati prijatelje iz Kraljeva.


Makron pisao Krivokapiću: Francuska je uz vas\nTanjug 7. aprila 2021. 19:17\nPODGORICA – Francuski predsednik Emanuel Makron uputio je pismo premijeru Crne Gore Zdravku Krivokapiću u kojem mu je poželeo uspešno obavljanje dužnosti nakon, kako je naveo, jedinstvenog načina smene vlasti.\n„Budite uvereni da je Francuska uz vas u situaciji kada se vaša zemlja suočava sa izazovima, pandemijom, ali i sa izazovima jačanja vladavine prava, ekonomskog i društvenog razvoja“, naveo je Makron.\nMakron je dodao da će Francuska agencija za razvoj (ADF) u okviru strategije za Zapadni Balkan u 2021. započeti aktivnosti u Crnoj Gori projektom od 50 miliona evra, kako bi podržala finansiranje malih i srednjih preduzeća i opština, u skladu sa ciljevima održivog razvoja, prenosi RTCG.\nMakron je istakao da u potpunosti podržava evropsku perspektivu Crne Gore i zemalja Zapadnog Balkana.\n„Možete računati na podršku Francuske tokom sprovođenja neophodnih reformi. Kao što znate, naša ambasada i francuska ekspertkinja, koja je na raspolaganju vašoj Vladi, angažovani su u Podgorici s tim ciljem. Pored njih se i operativna služba, Francuska eskpertiza, može koristiti, naročito u okviru evropskih projekata. Ona se već koristi za potrebe jednog projekta podrške za pravosuđe i borbu protiv korupcije i organizovanog kriminala, za koji se nadam da će biti mogućnosti da se implementira“, dodao je Makron.\n„Predstojeća poseta crnogorskog ministra spoljnih poslova Parizu će tome i doprineti. Kao što ste i predložili, bilo bi mi drago da o ovim različitim temama sa Vama porazgovaram putem video ili telefonskog poziva“, poručio je Makron.


Na današnji dan prije 77 godina počelo je emitiranje programa Radio Sarajeva – TVSA.BA\nNedjelja, 22 Maja, 2022 10:04\nNaslovna/Vijesti/Tehnologija/Na današnji dan prije 77 godina počelo je emitiranje programa Radio Sarajeva\nNa današnji dan prije 77 godina počelo je emitiranje programa Radio Sarajeva\nNedjelja, 10 Aprila 2022, 8:41\nTo je bila prva radio stanica u Bosni i Hercegovini. Deseti april obilježava kao dan Radio-televizije Bosne i Hercegovine, koja je pravni slijednik nekadašnje RTV Sarajevo.- Smrt fašizmu, sloboda narodu. Ovdje Radio Sarajevo – prve su riječi koje je u eter izgovorio Đorđe Lukić Cigo, prvi spiker i tehničar Radio Sarajeva, koji je popravio uništenu radijsku opremu koju su za sobom ostavili okupatori. Televizija Sarajevo počinje emitovanje programa 1969. godine. Tradiciju Radija Sarajevo danas kao nezavisni javni emiter baštini BHRT. Danas se suočava s finansijskim problemima koji su posljedica nepoštovanja zakana prema kojem mu samo entitetski RTRS duguje više od 60 miliona maraka.\nSnijeg od sinoć pada u Sarajevu, otežan saobraćaj na planinskim prevojima\nSarajevo dočekuje Rudar


EU još bez termina za nastavak dijaloga, Kurti igra čudnu igr\nTanjug 7. aprila 2021. 13:27\nBRISEL, 7. aprila ( Tanjug) – EU, kao glavni posrednik u dijalogu Beograda i Prištine, i nakon formiranja vlasti na tzv Kosovu, ne može da da navede vremenki okvir u kome se očekuje nastavak pregovora, saznaje Tanjug u Briselu.\nU evropskim krugovima bliskim procesu dijaloga, napomnje se da nastavak dijaloga zavsi prevashodno od ”spremnosti obe strane” uz ocenu da novoizabrani premijer Kosova, Aljbin Kurti, ”igra cudnu igru”.\n”Poruke Kurtija u javnosti donekle su u suprotnosti sa svešcu o važnosti nastavka dijaloga iskazanom tokom njegovih kontakata sa EU zvanicnicma”, navode diplomatski izvori Tanjuga u Briselu.\nTokom posete specijalnog predstavnika EU, Miroslava Lajcka Beogradu i Prištini, pocetkom marta, najvaljeno je da ce se dijalog nastaviti ” u aprilu ili maju, odnosno odmah formiranju vlasti u Prištini.\nI pored formiranih institucija u Prištini, u ovim trenutku gotovo je izvesno da do nastavka pregovora u Briselu nece doci pre maja, a pod znakom pitanja su i kasniji datumi.\n”EU zvanicnici u svim svojim porukama Prištini insistiraju na važnosti nastavka dijaloga. To ce se nastaviti i u narednim danima što javno što u bilateralnim kontaktima”, kažu izvori Tanjuga.\nSa druge starane, spremnost Beograda na nastavak dijaloga, bi trebalo da EU podrži novim korakom na putu evrointegracija, najverovatnije zakazivanjem nove Međuvladine konfrencijom EU – Srbija.\n”I na taj nacin bi se Prištini dalo do znanja da ce Beograd napredovati dok ce oni, ukoliko ne pokažu istinsku volju za dijalogom ostati blokirani na EU putu ”, navode u Briselu.\nDodaje se da EU ocekuje da i javnost na Kosovu shvati proruku o važnosti dijaloga sa Beogradom za napredak celokupnog društva i da izvrši dodatni pritisak na svoje izabrane predstavnike u Prištini da krenu ka ispunjavanju želje gradana za boljom evropskom buducnošcu.


Preduzetništvo mladih rješenje za nezaposlenost u Crnoj Gori - CdM\nPreduzetništvo mladih rješenje za nezaposlenost u Crnoj Gori\nAktuelna ekonomska situacija prepoznaje preduzetništvo kao jedan od osnova rješavanja pitanja nezaposlenosti u Crnoj Gori, a projekat „Sticanje znanja i vještina u oblasti karijernog savjetovanja, kao uslov za pokretanje preduzetničke ideje“ je bio podsticaj mladima da realizuju svoje poslovne ideje, ocijenjeno je na pres konferecniji Centra za javne politike, koji je realizovao projekat uz finansijsku podršku Ministarstva porta.\nProgramski koordinator Centra za javne politike, Srđan Čabrilo, ocijenio je da bi preduzetništvo mladih moglo značajno uticati i na cjelokupni ekonomski razvoj u Crnoj Gori.\n„Centar za javne politike je sprovođenjem projekta nastojao da doprinese dodatnoj i daljoj promociji ideje omladinskog preduzetništva, ali i da zainteresuje i podstakne razmišljanje kod ciljne grupe o pokretanju preduzetničkih projekata i ideja“, naveo je Čabrilo.\nOn je kazao da je ta NVO kreirala publikaciju, u saradnji sa mladim preduzetnicima, čije priče treba da budu inspiracija drugim preduzetnicima.\n„U publikaciji smo predstavili njihove uspješne biznis priče, kroz razgovor o počecima, izazovima sa kojima se se suočavali, o podršci porodice i društva, i planovima za naredni period. Publikacija je jedan od ključnih rezultata projekta i ima za cilj da pruži uvid svim mladima da je uz naporan rad i trud, svaka ideja ostvariva“, istakao je Čabrilo.\nOn je naveo da su mladi uključeni u projekat „Sticanje znanja i vještina u oblasti karijernog savjetovanja, kao uslov za pokretanje preduzetničke ideje“ bili proaktivni i motivisani da učestvuju u društvenim i ekonomskim procesima.\nSavjetnica u direktoratu za mlade u Ministarstvu sporta, Andrea Popović, kazala je da je jedan od prioriteta Strategije za mlade i Akcionog plana za 2018. godinu bila ekonomska i socijalna sigurnost mladih.\n„Ministarstvo sporta podstiče zapošljavanje mladih kroz realizaciju raznih mjera i aktivnosti iz Akcionog plana za ovu godinu. Realizacijom mjera i aktivnosti iz Akcionionog plana za 2019. godinu, a u saradnji sa institucijama i organizacijama, uspjećemo da unaprijedimo položaj mladih u ovoj oblasti“, navela je Popović.\nPrema njenim riječima, donošenje Akcionog plana za narednu godinu i usvajanje novog Zakona o mladima doprinijeće unapređenju podrške mladima, kao i osnivanju novih omladinskih klubova i centara širom Crne Gore.\n„Ne samo što ćemo ih otvoriti, već ćemo i osnažiti funkcionisanje istih, kako bi mladi imali pravu adresu za sprovođenje svojih neformalnih aktivnosti, a samim tim i da nauče nešto korisno“, poručila je Popović.\nOna je podsjetila da je taj resor tokom ove godine podržao 89 projekata, od kojih se 17 odnosilo na preduzetništvo i zapošljavanje mladih.\nTagsAndrea Popović Centar za javne politike mladi nezaposlenost preduzetništvo Srđan Čabrilo\nJa cu kao mladi preduzetnik pomoci da se smanji nezaposlenost tako sto cu da se odselim odavde…To se zove preduzetnistvo u CG.\nUnija mladih preduzetnika je ključna institucija za mlade preduzetnike, zato je cjelishodnije baviti se stvarnim preduzetništvom mladih biznismena, a ne politikom po nalogu ministra, koji nekako kao da gubi kvalitet javnog radnika koji je imao u prethodnih dvije godine, a postaje uobičajeni sujetni političar. Zašto?


Magazin » Putovanje » Saveti i novosti » Sa AIESEC-om na praktično letovanje\n7.05.2011 10:03 AM\nStudentska organizacija AIESEC ovog leta nudi more mogućnosti svim studentima koji bi želeli da idu na PRAKTIČNO letovanje u inostranstvu. U pitanju su razvojne prakse, kojih najviše ima u Brazilu, Rusiji, Indiji, Kini, Turskoj, ali i drugim interesantnim destinacijama. Razvojne prakse vam pružaju mogućnost razvijanja praktičnog znanja, prezentacionih veština, usavršavanje engleskog jezika i unapređivanje CV-a.\nPraksa podrazumeva rad na projektima u trajanju od najmanje 6 nedelja, gde će studenti imati mogućnost rada sa decom, predavanja engleskog jezika, organizovanja radionica na temu ekologije, obrazovanja, kulturne intolerancije, rada na temu marketinga, finansija, bankarstva i slično. Studenti će takođe imati priliku da rade u različitim ustanovama i kompanijama, kao i nevladinim organizacijama, a kao najvažnije imaće mogućnost da rade u internacionalnom timu, steknu bitne kontakte i upoznaju se sa studentima iz svih delova sveta, a pored toga biće im obezbeđen besplatan smeštaj radni prostor i često hrana.\nAIESEC je međunarodna platforma namenjena mladim ljudima koji teže da otkriju i razviju sopstvene potencijale kako bi imali pozitivan uticaj na društvo. Od 1948. godine AIESEC stvara mlade lidere u preko 110 zemalja sveta, radeći u partnerstvu sa kompanijama i univerzitetima. Svake godine, preko 10.000 AIESEC članova ima izazovnu šansu da ode na stručnu praksu i živi i radi u stranoj zemlji. Studenti imaju mogućnost da se upoznaju sa kulturom, običajima, tradicijom zemlje koju posete. Razmena predstavlja najintenzivnije iskustvo učenja, mogućnost sopstvenog razvoja i sticanja novih poznanstva preko naše globalne mreže kontakata.\n19. maja u 20h časova na Ekonomskom fakultetu u Beogradu biće organizovan događaj „Make a Move“ gde će svi zainteresovani studenti čuti kako da apliciraju i odu na PRAKTIČNO letovanje.\nSve informacije o aktuelnim praksama kao i aplikacije možete pronaći na sajtu www.aiesec.org.rs/prakseCtrl+FSearch the document\naiesec, izdvajamo, letovanje, studenti, studentska organizacija


Naučna konferencija REDETE 2018\nNaučna konferencija REDETE 2018\nNovosti 13.04.2018 13:35 0\nPodrška naučno-istraživačkom radu\nU Banjaluci je danas počela Međunarodna naučna konferencija REDETE 2018 koju već šestu godinu zaredom organizuje Ekonomski fakultet Banja Luka. Konferencija se održava u Akademiji nauka i umjetnosti Republike Srpske u periodu od 13. do 15. aprila.\nNaziv ovogodišnje konferencije je “Istraživanje ekonomskog razvoja i preduzetništva u tranzicionim privredama - “Researching Economic Development and Entrepreneurship in Transition Economies”.\nKonferencija je otvorena u 10 časova a mnogobrojnim gostima i govornicima ovog tradicionalnog poslovnog foruma obratili su se predstavnici Univerziteta u Banjoj Luci, kao i predstavnici Vlade Republike Srpske i Republičke agencije za razvoj malih i srednjih preduzeća.\nCilj konferencije jeste povezivanje privrede, predstavnika izvršne vlasti i akademske zajednice radi što boljeg funkcionisanja preduzetništva u našem okruženju, kao i upoznavanje dostupnih izvora finansiranja, konsultantskih usluga i mogućnosti internacionalizacije poslovanja domaćih preduzeća.\nPartner projekta kao i proteklih godina bila je naša kompanija jer konferencija ima veliki značaj ne samo za Ekonomski fakultet i Univerzitet u Banjoj Luci nego i za širu društvenu zajednicu.


RTS :: Inicijativa "Otvoreni Balkan": Umesto zidova, izgradnja mostova\nPolitika Inicijativa "Otvoreni Balkan": Umesto zidova, izgradnja mostova\nčetvrtak, 29. jul 2021, 13:24 -> 19:50\nPredsednik Aleksandar Vučić je u Skoplju izjavio da je sa premijerima Severne Makedonije i Albanije razgovarao o mnogim zajedničkim inicijativama i da se udruživanjem može napraviti neuporedivo više nego kada smo sami. "Potpisali smo ugovor da zajedno radimo u svim okolnostima", rekao je premijer Albanije Edi Rama na zajedničkoj konferenciji za novinare. Premijer Severne Makedonije Zoran Zaev rekao je da tri naroda ispred sebe imaju isti put, viziju i evropske vrednosti.\n"Otvoreni Balkan vin-vin za sve"\nPredsednik Srbije je rekao da je inicijativa "otvoreni Balkan" između Srbije, Severne Makedonije i Albanije vin-vin situacija za sve, kao i da će građani videti korist za sebe.\n"Svako ima svoj put, u inicijativi mogu svi da učestvuju"\nVučić je, odgovarajući na pitanje novinara o izostanku BiH i Crne Gore iz regionalne inicijative, rekao da svako bira svoj put.\nŽao mi je što su neki protiv otvaranja i zaglavljeni u devedesetim\nVučić je rekao da mu je žao što su pojedini u regionu protiv inicijative "Otvoreni Balkan", jer bi voleli da ostanu zaglavljeni u devedesetim godinama i u zatvorenim granicama.\nRama: U vreme zemljotresa videlo se koliko je bitno da niste sami\nZaev: Zajednička vizija i put tri naroda\nPremijer Severne Makedonije Zoran Zaev rekao je novinarima posle potpisivanja sporazuma sa Aleksandrom Vučićem i Edijem Ramom da tri naroda ispred sebe imaju isti put, viziju i evropske vrednosti.


prosjek - 1\n27. 08. 2019 13:56\nBANJALUKA - Najveća prosječna neto plata u julu u RS od 1.459 KM isplaćena je u oblasti finansijske djelatnosti i osiguranja i bila je veća za 3,92 odsto u odnosu na junsku, a najniža u oblasti građevinarstva - 632 KM, saopšteno je iz Saveza sindikata Republike Srpske.\n22. 04. 2019 13:34\nBANJALUKA - Prosječna neto plata u Republici Srpskoj isplaćena u martu 2019. godine iznosila je 886 KM i porasla je u odnosu na isti mjesec prošle godine za 5,6 odsto, podaci su Republičkog zavoda za statistiku.\nSARAJEVO - Prosječna mjesečna isplaćena neto plata u BiH u avgustu iznosila je 888 KM i nominalno je bila veća za 3,5 odsto u odnosu na isti mjesec lani, te veća za tri odsto u odnosu na decembar 2017. godine.\nBANJALUKA - Prosječna oktobarska neto plata u Republici Srpskoj iznosila je 831 KM, pri čemu je najviša isplaćena u oblasti finansijske djelatnosti i djelatnosti osiguranja 1.319 KM, a najniža u građevinarstvu 543 KM.\nJunski prosjek plate 851 KM\n22. 08. 2017 17:26\nSARAJEVO - Prosječna mjesečna isplaćena neto plata u BiH u junu iznosila je 851 KM i nominalno je viša za 1,6 odsto u odnosu na isti mjesec prošle godine, dok je za 0,3 odsto u odnosu na decembar lani.\n03. 07. 2017 10:10\nSARAJEVO - Prosječna isplaćena neto plata u BiH u aprilu iznosila je 839 KM i nominalno je viša za jedan odsto u odnosu na isti mjesec prošle godine, te niža za 1,7 odsto u odnosu na decembar lani.\n05. 04. 2017 08:30\nBANJALUKA - Najveći prosjek neto plata u Republici Srpskoj u prošloj godini bio je u Stanarima, gdje prosječno zarađuju 1.142 marke, pokazuju juče objavljeni podaci Zavoda za statistiku Republike Srpske.\nFebruarski prosjek plate 848 km\n22. 03. 2017 12:25\nBANJALUKA - Prosječna neto plata u Republici Srpskoj isplaćena u februaru ove godine iznosila je 848 KM, a prosječna bruto plata 1.358 KM, rekla je danas direktor Republičkog zavoda za statistiku Radmila Čičković.


Srpsko državljanstvo - Wikipedia\nDržavni Grb Republike Srbije.\nDržavljanstvo Republike Srbije mogu dobiti svi oni koji imaju bar jednog roditelja koji je poreklom iz Srbije i koji ima srpsko državljanstvo.\nNarodna skupština Republike Srbije 14. decembra 2004. godine donela je Zakon o državljanstvu Republike Srbije. Taj zakon je stupio na snagu 29. decembra 2004. godine a primena tog zakona je počela 27. februara 2005. godine.\nProcedura za sticanje srpskog državljanstva je olakšana za decu koja su rođena u Srbiji. Procedura za sticanje državljanstva je takođe olakšana za osobe koje su se odrekle svog prethodnog državljanstva. Osobe sa desetogodišnjim boravkom u Srbiji imaju pravo da zatraže i dobiju državljanstvo te iste.\nOsobe koje su sklopile brak sa srpskim državljaninom ili državljankom mogu dobiti državljanstvo ali pod uslovom da brak traje najmanje 3 godine.\nZahtev za dobijanje državljanstva Republike Srbije treba da se preda u policijskim upravama po mestu prebivališta, a ako živite u inostranstvu može da se podnese i preko nadležnog diplomatsko-konzularnog predstavništva Republike Srbije.\nProcedura za sticanje državljanstva Republike Srbije je posebna i traje manje za osobe koje su imale državljanstvo Socijalističke Federativne Republike Jugoslavije.\nStranci mogu na svoj zahtev biti primljeni u državljanstvo Republike Srbije pod uslovom da su punoletni, da su u radnom odnosu i da imaju najmanje tri godine neprekidno prijavljeno prebivalište na teritoriji Republike Srbije.\nRepublika Srbija ima zakon o dvojnom državljanstvu, dakle moguće je dobiti srpsko državljanstvo a istovremeno sačuvati i državljanstvo zemlje porekla.\nDobavljeno iz "https://sh.wikipedia.org/w/index.php?title=Srpsko_državljanstvo&oldid=5064539"


PDF verzija: UL priznanje za LG WebOS 3.0\nBeograd, 24. decembar 2015. godine – Novi webOS 3.0 operativni sistem kompanije LG Electronics (LG), poznat kao najintuitivniji operativni sistem za smart televizore koji karakteriše izuzetno jednostavno korišćenje, dobio je priznanje organizacije UL, globalnog lidera za testiranje i sertifikaciju, zbog izuzetne kompatibilnosti sa IoT uređajima. Sa IoTV aplikacijom, LG serija smart televizora za 2016. godinu lako kontroliše smart kućne uređaje kompanije LG, kao i one drugih proizvođača, zahvaljujući webOS 3.0 operativnom sistemu, koji omogućava korisnicima da proveravaju status uređaja, podešavaju jačinu svetla u prostoriji ili temperaturu na klima uređaju.\n„Uvek smo smatrali da televizor u dnevnom boravku predstavlja središte doma, pa je naš smart televizor sa webOS 3.0 napravljen baš sa tom namerom. Kompanija LG nastaviće da pruža najbolje iskustvo svojim korisnicima, kao i da razvija još više inovativnih IoT kućnih proizvoda koji prevazilaze svačija očekivanja“, izjavio je Sam Kim, viši potpredsednik i šef odeljenja za televizore u kompaniji LG Electronics Home Entertainment.\nOrganizacija UL potvrdila je kvalitet webOS 3.0 operativnog sistema koji poseduju LG OLED i UHD televizori, a napredna IoT tehnologija biće prikazana na CES sajmu od 6-9. januara u smart home zoni na štandu kompanije LG (Las Vegas Convention Center, Central Hall # 8204).


Šolc u poseti Zapadnom Balkanu: Prve stanice Priština i Beograd\nNemački kancelar Olaf Šolc sutra započinje svoju dvodnevnu posetu Zapadnom Balkanu, Grčkoj i Bugarskoj, potvrđeno je iz nemačke vlade.\nPatrijarh Porfirije u kanonskoj poseti Makedonskoj pravoslavnoj crkvi – Ohridskoj arhiepiskopiji\nPatrijarh srpski Porfirije boraviće danas i sutra u kanonskoj poseti Makedonskoj pravoslavnoj crkvi - Ohridskoj arhiepiskopiji, a na poziv arhiepiskopa ohridskog i makedonskog Stefana, saopšteno je iz Srpske pravoslavne crkve.\nBorelj domaćin neformalne večere sa liderima Zapadnog Balkana\nVisoki predstavnik Evropske unije za spoljnu politiku i bezbednost, Žozep Borelj, biće u sredu domaćin neformalne večere sa liderima Zapadnog Balkana, prenosi Gazeta Express.\nKosovska policija zaplenila je sinoć kod Vitine oko 600 kg sirovog duvana, od čega je deo bio prošvercovan konjima iz Severne Makedonije.\nSeverna Makedonija ukinula obavezu posedovanja kovid sertifikata za ulazak u zemlju\nVlada u Skoplju odlučila je da ukine obavezu posedovanja kovid setifikata za ulazak u Severnu Makedoniju.


Faktor | Uskoro u naselju Pofalići počinje rekonstrukcija vodovodne mreže\nUskoro u naselju Pofalići počinje rekonstrukcija vodovodne mreže\n09.09.2020. / 14:30\nNačelnik Općine Novo Sarajevo Nedžad Koldžo, ministrica komunalne privrede i infrastrukture Kantona Sarajevo Nihada Glamoč i direktor firme Mimas-ing Sarajevo Mirsad Dučić, danas su potpisali Ugovor o izgradnji vodovodne mreže u dijelu ulica Ruđera Boškovića-Humska.\nRadi se o izgradnji vodovodne mreže na trasi čiji je nosilac izrade KJKP Vodovod i Kanalizacija. Zbog neadekvatnog profila i materijala postojećih cijevi, planirana je ugradnja novih cijevi (DN 300 i DN 200) u ukupnoj dužini od oko 300 metara.\nNačelnik Općine Novo Sarajevo, Nedžad Koldžo istakao je kako će se riješiti dugogodišnji problem vodosnabdijevanja u centralnom dijelu naselja Pofalići, čime će biti omogućeno kvalitetnije snabdijevanje svakog potrošača na teritoriji ove prostorne cjeline.\n- Ovim radovima postojeći distribucioni cjevovodi s kojim se snabdijeva veći dio naselja Pofalići, bit će upotpunjeni novim vodovima, koji će između ostalog, imati ulogu transporta vode za predmetno šire područje ovog naselja i to u dužini od 184 metra u ulici Humska, te u ulici Ruđera Boškovića u dužini od 108 metara - istakao je načelnik Koldžo, te dodao da je Općina nešto ranije potpisala Ugovor i sa KJKP Vodovod i Kanalizacija kojim su obuhvaćeni montažni radovi i izrada 32 kućna priključka.\nMinistrica komunalne privrede i infrastrukture Nihada Glamoč istakla je kako će ovim ugovorom početi realizacija i drugog kapitalnog projekta Općine Novo Sarajevo na izgradnji vodovodne mreže, čija se realizacija sufinansira iz Budžeta Kantona Sarajevo za 2020. godinu od namjenskih sredstava - vodne naknade na području Općine Novo Sarajevo.\nRadovi na terenu će početi čim se pribave sve potrebne saglasnosti o izmjeni režima saobraćaja u pomenutim ulicama, kazao je direktor Mimas-ing, Mirsad Dučić, naglasivši da je rok za završetak radova 45 dana, navodi se u saopćenju Općine Novo Sarajevo.\nVrijednost projekta je 200.000 KM, a izvođenje radova sufinansira Ministarstvo komunalne privrede i infrastrukture Kantona Sarajevo i Općina Novo Sarajevo. Nakon završetka radova, Općina Novo Sarajevo finansirat će i asfaltiranje pomenute trase u vrijednosti od oko 500.000 maraka.\nOpćina Novo SarajevoRuđera Boškovića-Humska


Kamp Budžak Apatin\nKamp „Budžak“ je posebno prilagođen prihvatu auto-prikolica jer raspolaže sa 13 definisanih parking parcela koje poseduju EURO elektro priključke, ali su vrata ovog opremljenog kampa otvorena i svim drugim turistima i gostima koji posećuju ili prolaze opštinom Apatin. U tom pogledu naročito je važna informacija da se lokacija kampa nalazi nepunih 100 m od poznate biciklističke rute Eurovelo 6.\nKamp se nalazi i na samom obodu Specijalnog rezervata prirode Gornje Podunavlje, na svega 8km od centra Apatina.\nSvim gostima je pored mesta za postavljanje kamp-prikolice ili šatora, obezbeđeno i korištenje mokrog čvora opremljenog tuševima, zatim zajedničkih prostorija i objekata za pripremanje i konzumiranje hrane, a tu je i bogata ponuda raznovrsnog domaćeg i internacionalnog pića.\nDeca se mogu zabavljati na ljuljaškama, toboganu, trambulini i drugom dečjem mobilijaru od kog izdvajamo atraktivni „ZIP line“ odnosno spuštanje i vožnja po sajli.\nBrojni kanali, rukavci i divlje plaže Dunava i okolnih kanala, ponudiće mnoga mesta za avanturu, kupanje i aktivni odmor, a tu su i zanimljive biciklističke rute po okolnoj prirodi.\nKamp „Budžak“, takođe, pruža mogućnost ustupanja dela prostora, mobilijara i inventara za privatna druženja ili manje proslave. U lepo uređenom, prirodnom ambijentu moćete da pripremite hranu i ugostite svoje prijatelje koristeći se svim pogodnostima koje kamp pruža, uključujući i kotliće, drva, mesto za pripremanje hrane i drugo.\nZa sve informacije i eventualne rezervacije možete se obratiti na broj 064 41 64 988\n064 41 64 988


Ruf: Znatno popravljena ekonomska situacija u Srbiji\n05.07.2017. / 16:15\nBEOGRAD, Šef Misije Međunarodnog monetarnog fonda /MMF/ u Srbiji DŽejms Ruf ocijenio je da se ekonomska situacija u Srbiji znatno popravila od usvajanja stendbaj-aranžmana u februaru 2015. godine.\nRuf je rekao da će povećanje plata u javnom sektoru i penzija biti razmatrano u oktobru i novembru kada bude vršena osma i posljednja revizija postojećeg aranžmana.\n“Naš savjet je da se te vrste rashoda i dalje obuzdavaju u smislu njihovog učešća u bruto domaćem proizvodu /BDP/. To znači da će zarade u privatnom sektoru rasti u skladu sa rastom BDP-a, što otvara prostor i za rast plata u javnom sektoru. Međutim, to ne bi bila povećanja koja prethode rastu u ekonomiji”, rekao je Ruf.\nOn je istakao da je delegacija MMF-a tokom posjete Srbiji posmatrala “širi spektar situacije u ekonomiji”.\n“U ovoj godini vidimo rast od tri odsto, a revidirali smo našu raniju projekciju deficita od 1,7 na 1,1 odsto BDP-a, što je najniži nivo od 2005. godine”, rekao je Ruf na konferenciji za novinare u Beogradu.\nOn je dodao da javni dug Srbije pada brže i ranije od očekivanog, te da je veoma važno to što je došlo do fiskalne konsolidacije, koja je brža i veća, nego što je prvobitno projektovano.\n“Vidjeli smo i da je, uprkos smanjenju radnika u javnom sektoru, došlo do pada nezaposlenosti i rasta opšte zaposlenosti”, rekao je Ruf.\nOn je istakao da je, bez obzira na pozitivne rezultate, potreban nastavak reformskih napora s ciljem rješavanja preostalih osjetljivih pitanja u ekonomiji i strukturnih slabosti.\n“Može se reći da je ostvaren dobar napredak u stendbaj-aranžmanu, ali ipak se kasni u nekim oblastima, kao što su reforma državne uprave, javnih službi i državnih preduzeća”, pojasnio je Ruf.\nOn je naveo da konsolidacija pozitivnih fiskalnih rezultata, koje nije bilo lako postići, predstavlja ključni strateški prioritet, te da Narodna banka Srbije drži inflaciju pod kontrolom.\nMinistar finansija Srbije Dušan Vujović rekao je da je Srbija završila sve urgentne stvari i da se sada “pažnja preusmjerava na pitanja dugoročnog kvaliteta i strukturu privrede i države”. Srna


BIVŠI ĐOKOVIĆEV TRENER O FEDERERU Agasi: Rodžer je najteži rival protiv koga sam igrao\nLegendarni američki teniser Andre Agasi smatra da mu je najteži rival u karijeri bio Rodžer Federer. Ipak, bivši trener Novaka Đokovića često je isticao kako je za njega Rafael Nadal najbolji igrač u istoriji.\n- Rekao bih da je Rodžer Federer najteži rival protiv koga sam igrao u karijeri. Nažalost, nikada se nisam susreo sa Rafaelom Nadalom kad je bio na najvišem nivou - rekao je Agasi.\nOn je potom dodao i to da je Švajcarac bolji i od Pita Samprasa. Agasi i Federer su igrali 11 puta, a trenutno drugi reket planete je slavio čak osam.\n"NOVAK JE BIO NAJGORI OD NJIH, ALI ME JE OPET POBEDIO" Legenda otkrila "STARU SLABOST" Đokovića, a onda: Ako želi još, to će i ostvariti!\n"BIĆU SREĆAN I BEZ TENISA!" Nadal PROGOVORIO O PENZIJI i pomenuo Novaka i Federera\nNaš teniser Janko Tipsarević plasirao se u četvrtfinale turnira u Stokholmu, pošto je deklasirao Fabija Fonjinija iz Italije sa 6:1, 6:1. I kakav je ovo završni potpis našeg asa, ovo je bilo uživanje gledati\nŠvajcarski teniser Rodžer Federer pohvalno je govorio o dvojici najvećih rivala – Novaku Đokoviću i Rafaelu Nadalu.\nNovak Đoković se nalazi na raskršću puteva i mora da donese odluku.\nNovak zakoračio ka odbrani titule, u teškom meču dodavao gas baš kad treba\nNovak Đoković se plasirao u drugo kolo Vimbldona savladavši Nemca Filipa Kolšrajbera sa 6:4, 6:4, 6:4. Najbolji teniser sveta će u drugoj rundi igrati protiv Finca Jarka Nieminena, koji je posle velike drame u pet setova savladao bivšeg šampiona, Lejtona Hjuita.\nHRVAT SLAVIO POSLE DRAME Čilić bio na ivici ponora, ali je uspeo da prođe u osminu finala US Opena\nHrvatski teniser Marin Čilić uspeo je da se plasira u osminu finala US Opena, i to pošto je nakon preokreta pobedio borbenog Aleksa de Minaura sa 4:6, 3:6, 6:3, 6:4, 7:5.\nJOŠ DVA KORAKA DO GLAVNOG ŽREBA Krstin uspešan na startu kvalifikacija za Rolan Garos\nNaš teniser Peđa Krstin ubedljivo je savladao u prvom kolu kvalifikacija za Rolan Garos Francuza Evana Furnesa sa 6:3, 6:1. Srpski igrač je ostao u prilici da izbori glavni žreb drugog Grend slema u sezoni.


U Upravi carina je 06.05.2005.godine održan sastanak između predstavnika Unije poslodavaca CG i Uprave carina.\nNa sastanku su, na prijedlog UPCG, razmatrane teme od značaja za unapređenje saradnje, a u cilju rješavanja problema sa kojima se srijeću carinski obveznici i carinici.\nUčesnici su se saglasili da je dosadašnja saradnja izmedju Uprave Carina i Unije Poslodavca Crne Gore bila dobra, ali da ima prostora za njeno unapređenje u cilju stvaranja povoljnijeg ambijenta za privređivanje i sprovođenje koncepta partnerstva privatnog i javnog sektora. Shodno tome, buduća saradnja treba biti u skladu sa važećim propisima i zasnovana na Protokolu o saradnji između Uprave carina i Unije poslodavaca CG. Protokolom će se precizirati rad koordinacionog tijela između navedenih institucija, čiji bi osnovni zadatak bio razmjena informacija, saradnja između špeditera i carine, uspostavljanje preventivne edukacije carinskih obveznika\nTakođe, dogovoreno je i pokretanje inicijative kod Centralne banke CG za prilagođavanje radnog vremena poslovnih banaka potrebama privrednika i državnih organa, kao i za otvaranjem filijala na graničnim prelazima. Unija poslodavaca CG će inicirati potpisivanje Protokola o saradnji i sa drugim državnim organima koji svoju funkciju ostvaruju na graničnim prelazima. Usaglašen je stav da Unija poslodavaca podnese inicijativu kod Privredene komore CG za implementaciju Konvencije TIR. Uprava carina je podržala ideju osnivanja Udruženja špeditera na nivou Republike uz pomoć UPCG.


Istraživanje o platama u marketingu 2016. - Marketing Mreža\nIstraživanje o platama u marketingu 2016.\nPrvo istraživanje o zaradama u marketingu sprovedeno je tokom decembra 2016. putem Marketing zajednice i obuhvatilo je 174 ispitanika koji su odgovarali na pitanja vezana za radno iskustvo u marketingu, oblasti svoje marketing ekspertize, tržište i kompanije u kojima rade, tipu svog angažovanja i, naravno, visinu svoje mesečne neto zarade.\nPrikazane su neto zarade, dok se, od sledećeg istraživanja razmatra prelazak na posmatranje bruto zarada.\nPrema veličini uzorka ovo istraživanje daje verodostojne podatke vezane za članove zajednice i njegova svrha je da postavi početne podatke koji se, u narednoj iteraciji, mogu produbiti a samo istraživanje proširiti van granica Marketing zajednice.\nU istraživanju 1.0 dajemo odgovore na pitanja o raspodelama prema godinama iskustva u marketingu, oblastima marketinga koje u svom radu pokrivaju, prema tipu angažovanja i tržištu delovanja kao i visinama zarada prema ovim parametrima.\nNajveći procenat ispitanika – 41% spada u mediore (sa 2 do 5 godina radnog iskustva u marketingu), 30% ispitanika spada u juniore (do 2 godine radnog iskustva u marketingu), dok najmanji procenat ispitanika – 19% spada u seniore (više od 5 godina iskustva u marketingu).\nViše od 50% ispitanika navodi da u svom svakodnevnom radu pokriva oblasti marketinga na društvenim mrežama i kreiranja sadržaja. Veoma zastupljena oblast delovanja su Community management i Analitika. U najmanje zastupljene oblasti spadaju Programmatic advertising, Video i Affiliate marketing dok u srednje zastupljene oblasti spadaju PPC, SEO i Offline marketing.\nOko četvrtine ispitanika (26%) navodi da u svom svakodnevnom radu pokriva jednu oblast marketinga i približno toliko (21%) navodi da pokriva 3 oblasti marketinga. Ostali odgovori (2 oblasti, 4 oblasti, 5 oblasti i više od 5 oblasti) su ravnomerno zastupljeni kod oko 13% ispitanika.\nNajveći procenat ispitanika – čak 58% čine marketari angažovani sa punim radnim vremenom u nekoj kompaniji, prate ih marketari koje svoje puno radno vreme dopunjavaju freelance projektima – 16% i marketari koji rade isključivo na freelance projektima – 11%. Najmanji procenat ispitanika (manje od 10%) čine oni koji se marketingom bave part-time ili su vlasnici svojih kompanija.\nProcentualno, najveći skok plata je primećen prilikom prelaska sa juniorskog na mediorski nivo dok je prilikom prelaska sa mediorskog na senioski nivo taj skok procentualno nešto manji.\nTakođe je primećen i veliki raspon plata – od minimalne do maksimalne vrednosti – na svim nivoima iskustva što ukazuje da drugi faktori kao što su tržište za koje se radi, oblast marketinga i drugi, takođe značajno utiču na nivo zarade (pored godina iskustva).\nNajveće prihode, od prosečno 1.780 EUR mesečno ostvaruju vlasnici kompanija. Prate ih zaposleni sa punim radnim vremenom u kompanijama koji svoj budžet dopunjavaju freelance projektima (prosečno 1.100 EUR mesečno) dok najmanje zarade od oko 350 EUR mesečno ostvaruju marketari angažovani part-time. Kada upredimo marketare koji svoje puno radno vreme ostvaruju u nekoj kompaniji i marketare koji se bave isključivo freelance projektima, za isti nivo radnog iskustva, freelancer-i ostvaruju za 13% više prihode.\nNajviši prosek plata bez obzira na seniornost od 1 650 EUR ostvaren je u stranim kompanijama koje kombinuju rad na domaćem i stranom tržištu a najniži, od prosečno 700 EUR u domaćim kompanijama koje rade isključivo za domaće tržište.\nzarade u marketingu


Sejdinović: Političari medije doživljavaju kao poslušnike | NDNV\nSejdinović: Političari medije doživljavaju kao poslušnike\nMedijskom scenom u Vojvodini dominiraju beogradski mediji, što je posledica centralizacije novca i moći u Beogradu, rekao je Sejdinovic.\nPredsednik Izvršnog odbora Nezavisnog društva novinara Vojvodine Nedim Sejdinović izjavio je danas da političari u Srbiji medije doživljavaju isključivo kao sredstvo za ostvarenje svojih ciljeva.\n„Oni ne mogu da prepoznaju da mediji vrše funkciju kontrole vlasti, pa im prete ukoliko ne izveštavaju po njihovoj volji”, rekao je Sejdinović na predstavljanju istraživanja NDNV-a o medijskim slobodama u Vojvodini u vreme predizborne kampanje.\nPrema njegovim rečima, važno je što novinarska udruženja reaguju na slučajeve direktnog ugrožavanja medijskih sloboda, ali je problem u tome što ti slučajevi uglavnom ne dobijaju sudske epiloge.\nPodsetio je da još uvek nisu razrešeni ni slučajevi ubistava novinara.\n„To je jasna poruka da je lov na novinare i dalje otvoren, što za posledicu ima autocenzuru, odnosno većina novinara se ne usuđuje da piše o stvarima koje mogu da ugroze njihovu bezbednost”, ocenio je Sejdinović.\nPrema njegovim rečima, medijskom scenom u Vojvodini dominiraju beogradski mediji, što je, kako je ocenio, posledica centralizacije novca i moći u Beogradu.\n„Zbog toga su vojvođanski mediji osiromašeni i, kao takvi, oni se lako mogu instrumentalizovati u različite svrhe”, rekao je Sejdinović.\nDuško Medić iz NDNV-a predstavio je istraživanje koje je obuhvatilo monitoring pisanja pet dnevnih listova: Danasa, Politike, Blica, Presa i Dnevnika, u predizbornoj kampanji.\nVećina ovih listova favorizovala je u predizbornoj kampanji Demokratsku stranku i njenog predsedničkog kandidata Borisa Tadića, a najviše balansa u izveštavanju pokazao je list Danas.\nMedijska ekspertkinja Žužana Serenčeš predstavila je istraživanje koje je obuhvatil monitoring pisanja tri medija na mađarskom jeziku: dnevnog lista Mađar so, nedeljnika Het nap i nedeljnog dodatka dnevnog lista „Blic” na mađarskom jeziku „Slatki dom”.\nTaj monitoring je pokazao da je u Mađar sou i u Het napu ubedljivo favorizovan Savez vojvođanskih Mađara (SVM) ispred Demokratske stranke (DS), dok je u „Blicovom” dodatku SVM zauzeo oko 16,6 odsto prostora, a DS 11,1 odsto.\nProjekat ovih istraživanja podržao je Fond za otvoreno društvo.


Milačić pozvao Đukanovića da da mandat onome koga je narod izabrao - Izazov\nMilačić pozvao Đukanovića da da mandat onome koga je narod izabrao\nRadio-televizija Srbije 14. septembra 2020. 09:24\nMarko Milačić navodi da od danas teče rok za prvu verifikaciju mandata u parlamentu i prvu skupštinu ove nove slobodne skupštine Crne Gore.\n"Nakon toga postoji jedan određeni rok. Jedna od glavnih tema u Crnoj Gori jeste – da li će Milo Đukanović zaista postaviti za mandatara onog koga podržava većina u Crnoj Gori, a to je u ovom slučaju Zdravko Krivokapić koji je u okviru koalicije Za budućnost Crne Gore zajedno sa našim partnerima i kolegama iz opozicije stožar buduće vlasti, ili će Đukanović odlučiti da odugovlači", objašnjava Milačić.\nPozvao je predsednika Crne Gore da mandat da onome koga je narod izabrao.\n"Pozivam Đukanovića da bude napokon zreo čovek, da da mandat onome koga je izabrao narod", rekao je Milačić.\nNavodi da se suočavaju sa ogromnim pritiscima, ali da neće posustati.\n"Pritisci su ogromni na svima nama u ovoj većini. Svi dobijamo pozive, a naročito Dritan Abrazović koji je dobio sve glasove na oštroj opozicionoj retorici. Pritiskom na njega DPS vrši i pritisak na predstavnike manjinskih naroda i partija koje su takođe osvojile mandate i sa kojima mi sada pregovaramo", ocenjuje Milačić.\nDodaje da je formiranje Vlade prvi korak ka boljoj budućnosti građana Crne Gore.\n"Nije bitno imati samo većinu, mi treba zbog pomirenja naroda, zbog suštinskih promena, a da imamo što veću podršku. Pozivamo iskreno, ne kako to radi DPS godinama manipulatorski našu braću iz manjinskih naroda da što pre zajedno krenemo u ovaj proces, da što pre formiramo Vladu, a formiranje vlade je samo prvi korak ka onom ogromnom radu koji nama predstoji", objašnjava Milačić.\nIstiče da je njihova koalicija čvrsta, da je ovo istorijski trenutak za Crnu Goru koji neće prokockati ni po koju cenu.\n"Jedna generacija je posle stotinu godina uvela ili uvodi demokratiju u Crnu Goru i neće prokockati ovaj trenutak ni po koju cenu", poručio je Milačić.\nVoleo bih da Zakon o slobodi veroispovesti bude pocepan\nGovoreći o Zakonu o slobodi veroispovesti navodi da je taj zakon srušio Mila Đukanovića.\n"Ja bih lično voleo da Zakonu o slobodi veroispovesti bude pocepan i da se donese neki normalan zakon. Mi smo se u okviru naše koalicije Za budućnost Crne Gore borili protiv tog Zakona. Nismo protiv toga da se uredi status verskih zajednica u Crnoj Gori ali ravnopravno, jednako za sve – za islamsku, katoličku, pravoslavnu i za našu kanonsku srpsku pravoslavnu crkvu", navodi Milačić.\nDodaje da su se oni pola godine borili protiv tog Zakona.


Zakon olakšao, ali korona zaustavila dolazak radnika u Nemačku – Sandzaklive.rs\nNemačka ima veliki problem sa manjkom kvalifikovanog zdravstvenog osoblja, korona otežava njihov dolazak, a poboljšanje zavisi od daljeg razvoja situacije, koju je teško predvideti, poručuju stručnjaci.\nZakon o useljavanju stručne radne snage u Nemačku ovog meseca obeležava svoj prvi rođendan.\nOvaj zakon je posle mnogih peripetija, stupio na snagu 1. marta 2020. godine, kratko nakon izbijanja epidemije korone u Nemačkoj i prvog lokdauna sredinom marta prošle godine.\n“Zbog korone je teško oceniti kakvo bi bilo stvarno dejstvo ovog zakona nakon prve godine njegovog postojanja”, kaže za Dojče vele jedan od njegovih članova Saveta za migraciju i integraciju (SVR), profesor ekonomije Panu Poutvara, direktor Instituta za istraživanje migracija na uglednom Ludvig-Maksimilijan univerzitetu u Minhenu.\n“Činjenica je”, istako je profesor Poutvara, “da je u Nemačku, zbog uvođenja mera za otežan ulazak građana sa takozvanih rizičnih područja zbog izbijanja korone, došlo i do daleko manjeg dolaska stručne radne snage iz inostranstva, koja je Nemačkoj preko potrebna i niko ne može da predvidi kako će se stanje dalje odvijati”.\nPandemija je u poslednjih godinu dana imala veoma negativan efekat na dolazak radne snage sa područja zemalja takozvanog Zapadnog Balkana, u koje Nemačka ubraja Albaniju, Bosnu i Hercegovinu, takozvano Kosovo, Severnu Makedoniju, Crnu Goru i Srbiju.\nTo se naročito, po mišljenju stručnjaka SVR, ogleda u sprovođenju takozvanih Pravila za Zapadni Balkan, na osnovu kojeg nekvalifikovani i niskokvalifikovani radnici sa tog područja imaju privilegovan pristup nemačkom tržištu rada.\nU Nemačkoj je 1. janura 2021. godine stupilo na snagu novo Pravilo koje predstavlja produžetak aktuelno važećeg Pravila za Zapadni Balkan kojim nemačka savezna vlada državljanima navedenih zemalja omogućuje ovaj privilegovan pristup ovdašnjem tržišu rada, za svaku vrstu zaposlenja i nezavisno od toga da li im je kvalifikacija priznata.\nPo navodima SVR-a je u januaru i februaru 2020, dakle pre izbijanja korone, zahteve za vizu podnelo je 5.500 osoba, a u periodu od aprila do januara 2021. tek 2.600.\nProduženje navedenog Pravila važi do kraja 2023. godine, a preduslov za izdavanje vize ostaje i dalje dobijanje saglasnosti nemačke Savezne agencije za rad. (Tanjug)\nZukorlić: Neophodno izvršiti reformu RTS-a kako bi postao servis svih građana (Video)


Mali gljivari - najbolji ambasadori za buduće generacije\nPočetna/ZDRAVLJE/GLJIVE/Mali gljivari – najbolji ambasadori za buduće generacije\nSana Life 20. decembra 2019.\tGLJIVE, HRANA, KATEDRA, LOKAL PRESS, MANIFESTACIJE, TURIZAM, UPOZNAJ VLASOTINCE - DESTINACIJU ZA SVA ČULA, ZANIMLJIVOSTI Ostavite komentar\nIako spada u mlađa udruženja svojim aktivnostima “Rujnica” je uspela da se nametne i bude primećena ne samo u svojoj sredini već i šire. Članovi na čelu sa prosvetnom radnicom Sunčicom Jović najbolji su promotori vlasotinačkog kraja na svim manifestacijama gde se pojave. Istovremeno, vodeći brigu o svom okruženju čine da ova varoš sa svojom okolinom budu privlačni i gostima.\n“Mi smo prelepu prirodu iskoristili da na prvoj manifestaciji privučemo ljude ljubitelje prirode i gljiva od kojih neki čak nisu ni čuli za Vlasotince, da bi se eto odusevljeni vratili i ove godine pa čak i pozvali svoje prijatelje. Zanimljiva prića je jedne nase gljivarke iz Novog Sada koja je imala vecu zelju da ode u sumu nego u turisticki obilazak grada. Mnogi naši gosti smatraju da Vlasotince ima veliki potencijal za razvoj turizma , a mi eto promovišemo taj gljivarski turizam, kaž Sunčica.\n“Učestvovali smo na svim renomiranim manifestacijama u Srbiji jer nam je stalo da obogatimo svoje znanje i razmenimo iskustvo. Sa aktivnostimo smo počeli već januara i svaki mesec nam je bio ispunjen. Posebno smo ponosni na našu manifestaciju “Dani gljiva Vlasotinca”. Takođe, predstavili smo se u Ćupriji, Adi Ciganliji, Kopaoniku, Krupnju, Sremskoj Mitrovici, Iriškom vencu ali i na Krfu, prenosi nam posvećena predsednica ovog udruženja.\n“U ovoj sušnoj godini evidentirali smo preko sto vrsta gljiva na teritoriji opštine Vlasotince. Mnoga staništa su ugrožena kako prirodnim tako i ljudskim faktorom. Upoređivali podatke o pojavama određenih vrsta gljiva sa predhodnim godinama. Nabavili smo postere i literaturu za dalju edukaciju. Prijavili smo članove za polaganje za zvanje DETERMINATOR I GLJIVAR kao i za polaganje za ČUVARE PRIRODE SRBIJE I ZAŠTIĆENIH PODRUČJA, nabraja Sunčica i ističe dobru saradnju sa udruženjima i osnovnim školama iz Vlasotinca ali i sa Turističkom organizacijom.\n“Nastavili smo saradnju sa PMF-om iz Novog Sada, a ostvarili saradnju potpisivanjem sporazuima o saradnji MGSS-a sa PMF-om iz Niša. Takođe, nastavljamo saradnju sa Zavodom za zaštitu životne sredine u Beogradu i Institutom za nizijsko šumarstvo u Novom Sadu.\nSunčica ističe da su njihov rad podržale mnoge organizacije i preduzeća i da su svi članovi bili aktivni ali da su najmlađi obeležili ovu godinu. Zbog toga će nastaviti da rade sa decom jer je njihova zainteresovanost pokazatelj da su na dobrom putu da od njih napravi istinske ljubitelje i čuvare prirode. Najmlađi gljivai su Sofija i Vasa koji imaju po 5 godina. Sofija u gljivarenje ide od svoje trece godine i zna dosta o gljivama i prirodi.\n“Deca su nam svojim znanjem, interesovanjem, smehom, igrom i brigom o prirodi dokazali da su najbolji ambasadori za buduće generacije, zaključuje Sunčica.\nOznakegljivari Krf Niš Novi Sad PMF Rujnica Vlasotince\nPrethodni Super duo stiže u Niš – Charlie Hunter & Lucy Woodward na Nišvilu\nSledeći Besplatni preventivni pregledi u Kliničkom centru


Gutereš: Istočna Guta je "pakao na zemlji"\nSvet Autor:Dušan Mlađenović26. feb. 201819:23 > 19:28\nIzvor: Tanjug/AP, Syrian Civil Defense White Helmets\n"Pakao na zemlji" - tako je generalni sekretar UN nazvao Gutu, predgrađe Damaska u kome 400.000 ljudi živi pod opsadom i neprekidnim napadima. To je poslednja pobunjenička enklava u tom delu Sirije, iz koje neprestano stižu izveštaji o mrtvima i povređenima, i pored apela međunarodne zajednice za uspostavljanje primirja.\nMeđunarodne humanitarne organizacije situaciju u Guti nazvale su – očajnom.\nIako je Savet bezbednosti u subotu jednoglasno usvojio rezoluciju kojom se traži primirje u Guti i pristup humanitarnoj pomoći, napadi ne prestaju. Oko 400 hiljada ljudi već nedelju dana izloženo je konstantnim udarima snaga sirijskog režima.\nGeneralni sekretar Ujedinjenih nacija Antonio Gutereš poručuje da je u Istočnoj Guti – humanitarna katastrofa.\n„Krajnje je vreme da se zaustavi ovaj pakao. Podsećam sve strane na njihove obaveze po pitanju ljudskih prava, i na obavezu da zaštite ljude i njihovu imovinu“, izjavio je Gutereš.\nDok je on govorio u Ženevi, stigli su izveštaji da su režimske snage izvršile napad hemijskim oružjem.\nŠef ruske diplomatije Sergej Lavrov odbacuje navode da je korišćeno takvo oružje i kaže da je reč o lažnim vestima, koje su plasirane iz SAD.\n„Njihov jedini cilj je da demonizuju sirijski režim i optuže ih za sve zločine. Već smo videli takav scenario u istočnim delovima Sirije, gde SAD pokušavaju da stvore kvazi državu i podele Siriju“, rekao je Lavrov.\nMeđutim, Evropska unija smatra da je upravo Rusija jedna od strana koje su odgovorne za trenutnu situaciju i traži da se stanje na terenu odmah popravi.\n„Jako smo zabrinuti zbog vojnih operacija širom Sirije, od strane različitih aktera, pre svega tu mislim na režim Bašara Al asada, a posebnu odgovornost imaju i zemlje koje garantuju sporazum iz Astane: Rusija, Iran i Turska koja treba da se pobrinu da dođe do smanjenja borbi“, kaže Mogerini.\nIstu poruku uputio je i francuski predsednik Emanuel Makron. On je u telefonskom razgovoru sa turskim predsednikom Redžepom Tajipom Erdoganom upozorio da se rezolucija o primirju odnosi i na drugi front, region Afrina, gde se turske snage bore protiv Kurda.\ngutaSavet bezbednostiSirijaUjedinjene nacije


BiH prvi put u historiji osvojila sedam medalja na Balkanijadi – Haber.ba\nNa 76. Prvenstvu Balkana u atletici za seniore u ukupnom plasmanu sa 23 osvojene medalje najbolji su bili atletičari Rumunije.\nBh tim u Novom Pazaru - Faktor\nNa drugom mjestu je reprezentacija Srbije sa 20, a na trećem Grčka sa osvojenih 19 medalja, javlja Anadolija.\nTurski atletičari su tokom dvodnevnog takmičenja na 76. Balkanijadi, održanoj na novosagrađenom atletskom stadionu Hadžet u Novom Pazaru, osvojili ukupno šesnaest medalja. Atletičari Bosne i Hercegovini su sa ukupno sedam medalja postigli najbolji rezultat na dosadašnjim Balkanijadama.\n“Kraljica sportova je pokazala svoje pravo lice u Novom Pazaru. Nemojte se iznenaditi ako u narednom periodu Novi Pazar bude imao neko evropsko takmičenje”, poručio je Branković prenoseći pozitivne utiske organizatora Balkanijade.\nTeme:atletika, Balkansko prvenstvo, BiH, izdvojeno, medalje, Novi Pazar, promo\nTeška saobraćajna nesreća kod Prijedora: Žena preminula od zadobijenih povreda


APV: Kredit od Komercijalne banke za refinansiranje duga | TV KANAL 9 NOVI SAD\nNaslovna EMISIJE APV: Kredit od Komercijalne banke za refinansiranje duga\nVIDEO K9: Komercijalna banka ad Beograd izabrana je za obezbeđivanje kredita za refinansiranje dela javnog duga Autonomne pokrajine Vojvodine, odlučeno je na sednici Pokrajinske vlade. Putem javnog poziva izabrana je kao najpovoljnija ponuda upravo ove banke, stoji u saopštenju sa današnje sednice, gde se dodaje je pomenuti dug nastao u vreme prethodne Pokrajinske vlade.\nKomisija za izbor poslovne banke za obezbeđenje kredita za refinansiranje dela javnog duga Autonomne pokrajine Vojvodine od ukupno šest ponuda, ocenila je ponudu Komercijalne banke kao najpovoljniju, sa ponuđenom efektivnom kamatnom stopom 1,68%, i ispunjenjem svih ostalih uslova iz javnog poziva.\nS obzirom da se planirani deo javnog duga od 17,2 miliona evra refinansira kreditnim sredstvima kod banke čija je ponuda izabrana kao najpovoljnija, ukupna ušteda, postignuta na ovaj način, iznosiće 2,6 miliona evra, odnosno prema srednjem kursu Narodne banke Srbije – 325 miliona dinara.\nPokrajinska vlada je konstatovala da je ušteda veća od prvobitne procene prilikom otpočinjanja refinansiranja u septembru mesecu prošle godine, kada je očekivan iznos uštede bio procenjen na 200 miliona dinara.\nEfekti refinansiranja javnog duga obezbediće uslove da se budžetska sredstva, umesto za otplatu duga, usmere u kapitalne projekte od, kako je navedeno, vitalnog značaja za građane Vojvodine.\nNa sednici Pokrajinske vlade utvrđena su i dva predloga sporazuma o saradnji Autonomne pokrajine Vojvodine i ruske Nižegradske oblasti i saradnji naše pokrajine sa Gomeljskom oblasti u Belorusiji.\nPrethodni tekstIvani Španović Februarska nagrada\nSledeći tekstKo štiti policajce?


WSS izveden u Zagrebu\nPredstavu "West Side Story" izveli smo 8. juna u okviru zvanične selekcije ovogodišnjih, 38. Dana satire Fadila Hadžića, koji se svakog juna održavaju u zagrebačkom pozorištu "Kerempuh". Ovo je ujedno bilo i poslednje izvođenje ovog mjuzikla....\nNaš jubilej u "Sceni"\nNaš jubilej - 40 godina rada - jedna je od tema novog broja časopisa za pozorišnu umetnost "Scena" koje izdaje Sterijino pozorje. Autor teksta je novinar Vojislav Alimpić...\n40 godina od osnivanja Novosadskog pozorišta...\nEmina Elor u Danasu\nEmina Elor dala je intervju listu "Danas" povodom Sterijine nagrade za ulogu Koštane u istoimenoj predstavi NP Subotica. Stankovićevu junakinju doživljava kao "ulogetinu " kakvih nema mnogo ni u svetskoj dramskoj baštini... Govorila je upravo o...\nEmina u 24 sata\nPovodom Sterijine nagrade Emina Elor dala je intervju za list "24 sata"...\nEmina Elor "smenila" Vučića, Pajtića i sve crne hronike\nDobitnica Sterijine nagrade Emina Elor "smenila je" Vučića, Pajtića i sve crne hronike sa prve strane lista "Dnevnik" na čijoj je naslovnici povodom "Koštane" osvanula. U intervjuu koji je vodila Nataša Pejčić govorila je o svojoj junakinji, o...\n60.000 za stradale u poplavama\nPrihod od premijere predstave "Ričard Treći zabranjen"- 42.000 dinara, izvedene 24. maja u Novosadskom pozorištu/Ujvideki sinhaz, kao i 18.000 dinara koje će Novosadsko pozorište odvojiti od prihoda svojih drugih predstava - dakle, ukupno 60.000...\nDaniel Husta u "Dnevniku "\nNaš Daniel Husta gost je "Dnevnikovog" Intervjua nedelje. Povod za razgovor koji je vodio Igor Mihaljević bila je nedavna nagrada na Festivalu profesionalnih pozorišta Vojvodine ali i predstojeće Sterijino pozorje na kojem Husta nastupa u "...\nNeoplanta, pobednik 64. FPPV-a\nNaš teatar i predstava "Neoplanta", Andraš Urban za režiju, Atila Antal za muziku te Daniel Husta za ulogu predstavi "Neka se javi najbolji" dobitnici su nagrada na upravo završenom 64. Festivalu profesionalnih pozoritša Vojvodine. Ujvideki...\nKritičari o Neoplanti\nKritičari Ana Tasić za "Politiku", Goran Cvetković za Drugi program Radio Beograda, Igor Burić za "Dnevnik", Zlatko Paković za "Danas", Teofil Pančić za "Vreme" ispisuju svoje utiske o predstavi "Neoplanta". Evo ih...\nOdneli smo odeću beskućnicima\nGlumci Novosadskog pozorišta odneli su juče - 4. februara - odeću i obuću koju su pretodnih dana prikupili za novosadske beskućnike. Sve sakupljeno predali su Prihvatnoj stanici - dnevnom boravku za beskućnike na Bulevaru Kralja Petra I, 28c....


10. Smotra Saveza izviđača Srbije u Beogradu - Dan u Beogradu\nNaslovna » Izlasci » 10. Smotra Saveza izviđača Srbije u Beogradu\nSmotra Saveza izviÄ‘aÄa Srbije\n10. Smotra Saveza izviđača Srbije u Beogradu\nAh Neša 23. juli 2018. Izlasci Postavite komentar\nOd 27. jula do 5. avgusta 2018. na Adi Ciganliji će biti organizovana 10. Smotra Saveza izviđača Srbije uz razne programe za učesnike ali i Beograđane i goste prestonice.\nJedna od izviđačkih aktivnosti, možda i najveća u Srbiji, Smotra saveza izviđača Srbije organizuje se svake četiri godine, a ovog leta održaće se u Beogradu.\nOvogodišnja Smotra koncipirana je kroz četiri tematske celine: Zaštita životne sredine, Istorija i tradicija Srbije, Kultura i Nauka.\nDeca i mladi iz desetak zemalja i Srbije, kroz radionice imaće priliku da upoznaju Srbiju, ali i da razmene iskustva u radu sa izviđačima iz drugih država.\nUčesnici 10. Smotre Saveza izviđača Srbije, njih oko 800 kako na prostoru same Ade Cignalije, tako i kroz ceo Beograd, imaće priliku da obiđu nekoliko značajnih naučnih i istorijskih institucija, i na taj način bliže se upoznaju sa istojim, kulturom i naukom Srbije, ali i da nauče neke od starih zanata tokom radionica, prave makete objekata ili same kamp objekte tokom radionica tradicionalnog izviđaštva.\nTakođe radionice će održati i predstavnici četiri religije zastupljene i u Srbiji, predstavnici pravoslavne i katoličke crkve, te islamske i jevrejske zajednice.\nSmotra Saveza izviđača Srbije: Živa biblioteka, Avantura dan…\nUčesnici Smotre imaće priliku da tokom večernjih aktivnosti 2. avgusta budu učesnici Žive biblioteke kada će moći da kroz razgovore sa predstavnicima različitih osetljvih i manje zastupljenih grupa mladih saznaju više o njima, njihovom životu, ali i da oni čuju više o izviđačima od samih izviđača.\nTakođe, tokom Smotre, učesnici će kao i na drugim izviđačkim aktivnostima učestvovati na večernjim kulturno-zabavnim akcitnostima.\nS obzirom da je i sam teren Smotre u krugu najpopularnijeg kupališta u Beogradu, učesnici će imati organizovane i razne interaktivne aktivnosti na vodi i „Avantura dan“, kao i izlete do nekog od značajnih mesta Beograda.\nČesto se može čuti da deca malo vremena provode u prirodi i sa drugarima, već da su češće uz računarsku opremu i društvene mreže.\nSavez izviđača, kao najstarija organizacija u Srbiji ali i svetu, postoji već više od 100 godina.\nKroz rad u malim grupama, deca i mladi zahvaljujući vršnjačkim edukatorima, starijim drugarima koji su već prošli kroz izviđački program, mogu se naučiti snalaženju u prirodi, kako da izgrade timskih duha, steknu komunikacione veštine, a sve što im može pomoći u daljem životu i van izviđačke organizacije.\nSvi koji žive u Beogradu ili se trenutno budu zatekli u Beogradu, kao i turisti iz drugih zemalja, imaće priliku da jedan da provedu za izviđačima.\nTačnije, u sredu 1. avgusta, na dan kada je osnovan izviđački pokret u svetu, među izviđačima poznat i kao Dan svitanja, biće priređen Otvoreni dan i sajam izviđaštva.\nTog dana svim zainteresovanim posetiocima Ade, ali i onima koji namerno dođu na Adu Ciganliju, izviđačke grupe iz Srbije, ali i Velike Britanije, Bosne i Hercegovine, Izraela, Francuske, Ukrajine, Slovenije, Švajcarske i drugih zemalja, predstaviće svoj rad i bliže im objasniti ko su i šta rade izviđači u svetu, a i kod nas.\nOrganizator manifestacije je Savez izviđača Srbije. (danubeogradu.rs)\nTagoviada ciganlija beograd izlasci leto u beogradu smotra saveza izviđača srbije\nPrethodni Kvalifikacije za Ligu Evrope: Partizan – Trakaj\nSledeći Kinoteka – repertoari za avgust 2018.


Nemačka kancelarka Angela Merkel posetila je danas Kemnic i pozvala građane da ne "prelaze liniju" u iskazivanju nezadovoljstva zbog problema izazvanih migracijama.\nNju su tokom dvočasovnog susreta sa čitaocima lokalnog lista "Fraje Pres" više puta pitali o protestima protiv migranata u Kemnicu, a koji su taj grad doveli na naslovnice svih medija, prenosi AP.\nKemnic, koji se nalazi na istoku Nemačke, pre tri meseca je bio poprište nasilnih, ultradesničarskih protesta zbog ubistva jednog Nemca, zašta su vlasti okrivile migrante.\nNakon toga ultradesničari su pohrlili u Kemnic, gde su protestovali protiv stranaca, ali i nasrtali na lokale čiji su vlasnici Jevreji. U gradu je tada došlo i do sukoba ulstradesničara i njihovih protivnika.\nMerkel u Maroku 10. decembra


Predsjednica Republike Srpske uputila čestitku ambasadoru Ruske Federacije u BiH povodom 12. juna – Nacionalnog dana Rusije – Predsjednik Republike Srpske | Željka Cvijanović\nPredsjednica Republike Srpske uputila čestitku ambasadoru Ruske Federacije u BiH povodom 12. juna – Nacionalnog dana Rusije\n„Povodom Nacionalnog praznika – Dana Rusije, u ime građana Republike Srpske i u svoje ime, upućujem Vam srdačne čestitke i najbolje želje za sveukupan napredak i blagostanje Vaše zemlje i građana.\nOd velike važnosti za Republiku Srpsku i njene građane je snažna i prosperitetna Rusija za koju nas vežu tradicionalno dobri odnosi, kao i duboke i neraskidive kulturne i duhovne veze.\nUvjerena sam da će naši partnerski odnosi, zasnovani na viševjekovnom prijateljstvu i bliskosti naših naroda, u narednom periodu biti još snažniji i sadržajniji.\nPoštovani ambasadore, molim Vas da rukovodstvu Ruske Federacije, na čelu sa predsjednikom Vladimirom Putinom i ruskom narodu, prenesete izraze duboke zahvalnosti za humanitarnu pomoć koju je Rusija uputila Republici Srpskoj u borbi protiv virusa korona.\nBratsko razumijevanje i solidarnost koju ste pokazali u teškom i izazovnom vremenu za zdravstvene radnike, ustanove i građane Republike Srpske, još jedan je dokaz iskrenog i prijateljskog odnosa i saradnje Srpske i Rusije, koju je ova kriza samo ojačala.\nUz najbolje želje za dalji politički i ekonomski razvoj i sveukupni napredak velike Rusije i njenih građana, još jednom Vam čestitam Nacionalni dan Rusije i srdačno Vas pozdravljam“, navodi se u čestitki predsjednice Republike Srpske.


Direktan prenos derbi meča 31.kola Crvena zvezda – Partizan na TV Arena sport\nU utorak su na programu svi mečevi 31.kola u okviru plej-of i plej-aut faze Super lige Srbije u sezoni 2016/17. Bićete u prilici da pratite direktan televizijski prenos najzanimljivijeg susreta, a to je bez dileme 154.večiti derbi Crvena zvezda - Partizan.\nCRVENA ZVEZDA – PARTIZAN (utorak 18.april, 17:30 časova, TV Arena sport 1)\nDerbi meč 31.kola Super lige Srbije ujedno je i 154.večiti derbi srpskog fudbala, duel domaće Crvene zvezde i gradskog rivala sa druge strane Topčiderskog brda, ekipe Partizana. Nakon sedamdeset godina iskustva svakome je već jasno da u ovom meču jednostavno nema favorita, a razlika od samo tri boda jasno govori da nas čeka istinski spektakl i velika borba do poslednjeg sudijskog zvižduka. Crveno-beli imaju veliku šansu da na svom stadionu steknu teško nadoknadivu prednost u odnosu na najvećeg rivala, dok bi se crno-beli pobedom u potpunosti vratili u trku za još jednu šampionsku titulu.\nObezbeđen je direktan televizijski prenos ovog susreta na prvom programu TV Arena sport sa početkom u 17:30 časova, a treba reći da će ova televizija sedam sati programa posvetiti najznačajnijem meču srpskog fudbala. Program će početi već u 13:00 časova emitovanjem dokumentarnog serijala o istorijatu duela Crvene zvezde i Partizana u kome ćete biti u prilici da čujete mnoge zanimljovosti iz ugla aktera ovih mečeva, a potom će od 16:00 časova uslediti i uključenje iz studija gde vas čekaju zanimljivi gosti i stručni konsultanti.


Muškarac priveden u Glazgovu nije odbegli Francuz osumnjičen za ubistva\n► Muškarac priveden u Glazgovu nije odbegli Francuz osumnjičen za ubistva\nMuškarac uhapšen na aerodromu u Glazgovu nije Francuz Gzavijer Dipon de Ligones, osumnjičen da je 2011. godine ubio suprugu i četvoro svoje dece, preneli su danas francuski mediji koji prate jednu od najvećih kriminalnih zagonetki poslednjih decenija u Francuskoj.\nTestovi DNK su bili negativni tako da je muškarac za kojeg se mislilo da je odbegli Francuz pušten na slobodu.\nMuškarac čije ime nije saopšteno, uhapšen je u petak na osnovu anonimne prijave. Škotska policija je posle hapšenja saopštila da otisci prstiju odgovaraju otiscima Dipona de Ligones. Međutim, posle testova DNK, on je pušten na slobodu jer su rezultati bili negativni.\nDipon de Ligones je osumnjičen da je u Nantu, na zapadu Francuske, u aprilu 2011. godine ubio suprugu i četvoro dece. On je posle ubistva nestao i policija za njim intenzivno traga.\nPolicija je navela da je dobijala mnoge anonimne prijave da je osumnjičeni negde viđen, čak da je mrtav, ali se posle svake provere ispostavilo da to nije tačno.\nŽrtve su ubijene iz vatrenog oružja i pronađene su u bašti kuće. Za sada se ne zna motiv ubistva, a policija je posle pretresa i istrage u drugom delu Francuske pronašla dom gde je '90-ih živela porodica Dipon de Ligones. I na tom području su pronađeni za sada neidentifikovani leševi.\nU raketnom napadu na međunarodni aerodrom u Iraku pet civila je danas poginulo, a dvoje je teško ranjeno kada je raketa "kaćuša" pala na obližnju stambenu zgradu, saopštila je vojska Iraka.\nFrancuska, Litvanija i Letonija predložile EU plan za zaštitu izbora od sajber napada\nFrancuska, Litvanija i Letonija predložile su Evropskoj uniji (EU) plan za zaštitu izbora u Evropi od sajber napada i dezinformacija, saopštili su večeras u Vilnjusu lideri tri zemlje.\nSZO obezbeđuje 120 miliona brzih testova na koronavirus za siromašnije zemlje\nSvetska zdravstena organizacija (SZO) saopštila je danas da se sa partnerima dogovorila da obezbedi 120 miliona brzih testova na koronavirus za države sa nižim i srednjim prihodima stanovništva.\nUN: Zaraćene strane u Libiji obnovile pregovore\nZaraćene strane u libijskom građanskom ratu danas su obnovile pregovore o vojnim i bezbednosnim pitanjima, sa ciljem da dođu do rešenja višegodišnjeg konflikta, saopštile su Ujedinjene nacije.\nPrestižni američki dnevnik Vašington post saopštio je danas da podržava demokratskog kandidata Džoa Bajdena na izborima 3. novembra protiv Donalda Trampa, koga je list okarakterisao kao "najgoreg predsednika modernog doba".